text:
Emansipashon
Emansipashon (Latin: emancipatio) ta e aspirashon pa alkansa un posishon di pleno balor den sociedat saliendo for di un posishon neglishá.
Emansipashon di sklabitut: 1 yüli 1863[editá | editá fuente]
Dia 1 di yüli 1863 a abolí sklabitut na Antia. Den e promé 50 aña despues a selebrá e abolishon aki, pero mas despues no a selebrá esaki mas, òf den forma masha humilde. Na aña 1998 a remplasá selebrashon di emansipashon pa dia di bandera. Dikon? Nos ta basta emansipá? Nò, segun mi nò. Den e artíkulo aki (ku m’a skirbi pa e materia Formashon General) mi ta boga pa nos keda rekòrdá dia di abolishon di sklabitut i pa nos sigui selebrá i traha na nos emansipashon.
prólogo i punto di salida[editá | editá fuente]
Skirbi ta mara i mesora e ta petrifiká. Peliger ta menasá ku e ta traha dogmátiko, pasobra ‘awèl asina ta (pre)skirbí'. Skirbi ta mobil i mesora kreashon. Kada palabra ta añadí matis, tin moveshon den frase i kada alinia ta trese otro pensamentu. Produkto i proseso, skirbi ta tur dos. Nos komo hende ta degenerando, lugá pa ankra ku nos ta puntra di nos konsenshi awendia mester ta kla den un solo sentido, e mester ta definí, preferiblemente e mester fet den un one-liner. ‘Asina,’ nos ta kere e ora ei, ‘nos ta komprondé mundu i nos tin tur kos dominá, mientrastantu kada ken ta tene su mes na esaki.’ Muchu simplifiká. Bida ta ranka nanishi largu pa nos, bida ta ritmo: sanger koriente, sakamentu i halamentu di rosea, dia i nochi. Nos mester tribi pensa dinámiko den mente, manera nos ta move den kurpa i alma dentro di frontera. Ta imposibel atribuí totalidat na un parti, distinshon ta hasi mas konsiente di unidat.
Kiko ta emansipashon? Abolishon ta un hecho históriko, miéntras emansipashon ta mas un ekspreshon di deseo, soño pa futuro kisas. Amado Römer (2003: 155) ta bisa:
"Interessant is hierbij op te merken dat in het Engels 'abolition of slavery' eigenlijk betekent het afschaffen van de handel in slaven en men spreekt van 'emancipation' als een proces en niet een bepaald moment..."
E ta sigui bisando ku tuma inisiativa i ta kreativo ta eksigensia number unu pa emansipá. E ta mustra riba e fenómeno di unionnan koperativa. Pa ta eksitoso hende mester ta konsiente di nan bida, kiko nan ke alkansá, por alkansá. Formashon i edukashon pa konsientisashon di kada miembro di e koperativa. E pensamentu di salida ta: hende por alkansá djes mal mas tantu ku e mes ta pensa, si e ta haña chèns pa internalisá e ideanan i pa e por saka motivashon di esaki den forma di edukashon pa humanismo i alabes responsabilidat.
Ken ta emansipá? Gobernador Crol a proklamá riba 1 yüli 1863 ku a publiká lei, "pa kwal noos Rey Reepeta a hanja boon di resolvé, koe na promeer di July 1863, sklabitoed lo ta pa semper kitaar foor di Curaçao i isla dependiente." (Lantèrnu no 22: 19)
Fiesta na kuminsamentu Den e 'proclamasjon' di 1 yüli 1863 'Sjoon grandi di Curaçao' a sigui deklará:
"Es dia di alegria á parcé awé. Foor di awé boso nan ta heende liber I boso ta dreenta deen sociedad como habitantes liber di ees kolonia aki..." ... "Gobierno lo tien kwidao di boso nan enteres i lo hasi soe poesibel na aumeentele. Si boso meester konsego, baai seka Commissaris di bos district, o cerca otro autoridad competente nan, i nan lo joeda boso deen toer kiko ta boon pa boso felicidad..." (Lantèrnu no 22: 19)
E dia tabata un dia di fiesta pa pueblo di bèrdat (Lantèrnu: 21) ku misa, bebida, kanto i baile. Tambe a duna saludo ku 21 tiru di kayon di Waterfort.
Selebrashon despues Na aña 1888, 25 aña despues, a rekòrdá abolishon pa promé bia na grandi atrobe. Tabata tin dos komishon 'Feest Willem III' (esaki ku sèn i idea grandi) i 'Hulde uit Dankbaarheid', inisiativa di algun emansipá. E fiestanan a dura dos dia. A kuminsá meianochi ku un salvo, ta'tin hopi bandera i hopi kos koló bèrdè. Na 1913 a tende ku na Sürnam lo selebrá e hubileo di 50 aña grandi, pero na Kòrsou pueblo no tabata sa si tin komishon pa fiesta aki tambe. A haña sa ku ta'tin unu, E mesun 'Hulde uit Dankbaarheid' yená ku algun miembro nobo ku a organisá un selebrashon grandi atrobe. Despues di e aña aki nada no a sali mas den korant. (Lantèrnu: 41) Na 1938 a sali un notisia chikitu asina so den La Prensa so.
Pa dekreto insular di dia 22 di novèmber 1961 a lanta un komishon ku tarea: prepará i organisá selebrashon di dia di emansipashon i lantamentu di un monumento. E monumento tabata un piedra blanku pa rekòrdá di mas o ménos 2 meter haltu ku riba dje un plakat di palu ku inskripshon. Segun e bijschrift serka pòrtrèt den korant tabata 'een voorlopig monument'. Pero den e relato di Teritorio Insular di aña 1963 no a skirbi nada di aktividat pa selebrashon di e fiesta di siglo aki. Prensa si a duna atenshon na abolishon di shen aña pasá. Komershantenan tambe tabata envolví. Pueblo tambe mirando remitido den korantnan. Un hende a skirbi bou di nòmber Bo amigo Tula:
..."Mi sá cu tin masha hopi hende cu no kier pa selebra, ni menta nomber mes dje dia ei, pasombra nan no kier rekorda cu nan abochinan por tabata catibu. Senjor, redaktor mi opinion ta cu nos no tin nodi di tin berguensa cu nos bieuwnan por tabata katibu, pasombra nan no por juda cu [...] nos ta desendiente di katibu."...
Redaktor a kontestá:
..."Nos opinion tá, cu mashá bon por recorda e fecha ayi.... E asunto di berguenza ta relativo. Tin hende ku tin mashá berguenza di camna cu un carzon cu tin un lapi di cuater centímetro cuardá, cu no ta nada afrentosa, pero cu si ta horta for di un más pobre cu nan i ta biba a costa di otro sin ni corda cu e ta sacrifica esaya."... (Lantèrnu: 49, 50)
Tambe tabatin hende ku a pensa ku mihó no selebrá nada. Un R.J. Sammy di Periclesstraat a manda e remitido:
..."Hoe kunnen wij, de nazaten van slaven, feest vieren zijnde een deel van dit éne volk, terwijl het andere gedeelte moet treuren? En hoe moet het met die individuen die half blank en half zwart zijn? Moeten die met de ene helft van hun gezicht lachen en met de andere helft treuren?... Want het recht waarmee alle mensen worden geboren hebben wij nooit kunnen doen gelden. Het moest ons door een Koning worden geschonken.Toen indertijd twee onzer opstonden om dit recht op te eisen, werden zij door ons in de steek gelaten.... Als het eenmaal toch onmogelijk is om als één volk feest te vieren, is het beter dit maar achterwege te laten. Anders doen wij niets anders dan deze tegenstellingen die zich langzaam aan het begraven zijn, weer oproepen." (Lantèrnu: 49, 51)
Na 1988 no a rekordá nada i na 1998 a kambia e fiesta di emansipashon pa fiesta di himno i bandera. Prensa si no a lubidá su tarea edukativo pa kòrda pueblo riba historia. Den konklushon Lantèrnu no. 22 ta pone ku historia di emansipashon no ta limitá na pasado di sklabitut, sino kada dia nos ta emansipando ketu bai. Un konosementu korekto di un pasado ku nos huntu a pasa den por tin efekto emansipatorio. Dia di emansipashon mester krese te un dia di fiesta pa tur gremio di pueblo. Un dia di unidat, union, amistat i harmonia. (Lantèrnu: 57,58)
Por alkansá esaki ora tambe tin otro pensamentu manera:
"In feite kwam er geen verandering, want de loonarbeider bleef zonder bezit en behield de positie van producent van meerwaarde. Van daadwerkelijke vooruitgang was er dus geen sprake. De op papier gerealiseerde burgerrechterlijke 'emancipatie' in 1863 en het behoud van de staus-quo in de dagelijkse materiële omstandigheden rechtvaardigt in geen geval de betiteling emancipatie."... (Rosalia, 1997: 14)
Marcha (2003: 71) ta kere ku por. E ta bisa ku nos mester wak futuro i nos mester traha duru. Pa pueblo emansipá berdaderamente no mester diskutí funshon di instansia ku nos mes ta dominá i nos mester bira konsiente di mekanismo di kultura di miedu. E konsientisashon (ami, Heuvel, a hasi e palabra diki) lo hiba nos identidat na emansipashon kompleto.
Kiko Awor? Den nan epílogo Allen, Heijes i Marcha ta konkluí ku formashon di imágen den kuadro di emansipashon ta un proseso ku ta kambia kontinuamente. Nan ta destilá 3 rumbo den e proseso di formashon di imágen. 1. Mama tera kolonial ta disidí e formashon di imágen; 2. Un búskeda kontinuo pa propio identidat ku un claim fuerte riba rèspèt pa e propio kultura; i 3. Un balorashon krítiko di e mes, mirá for di sierto desaroyo polítiko den sosiedat. (Allen, RM, Heijes, C (2003: 203)
Mi opinion personal ta: na aña 1863 un rei a duna mayoria di Kòrsou libertat ora el a abolí sklabitut, awor tempu a yega pa pueblo di nos isla kuminsá emansipá nos mes. Mi ta proponé kambio den e suptítulo di e buki Emancipatie & Acceptatie, Curaçao en Curaçaoënaars. Awor aki e ta zona: Beeldvorming en identiteit honderveertig jaar na de slavernij. Mi ta preferá: Beeldvorming en identiteit 140 jaar na de afschaffing van de slavernij. Pasobra mi ta di akuerdo ku Römer ku te ainda nos ta katibu ora nos ta keda pone nos destino den man di otro en bes di tuma nos futuro den nos propio man.
Lista di literatura[editá | editá fuente]
- Allen, RM, Heijes, C (2003), Epiloog, Beeldvorming binnen het paradox van emancipatie en acceptatie, den Allen, RM, Heijes, C (red) Emancipatie & Acceptatie, Curaçao en Curaçaoënaars, Beeldvorming en identiteit honderdveertig jaar na de slavernij, Amsterdam: SWP
- Lantèrnu, no. 22, (2003) 1 Juli: een heugelijke dag? 1 juli 1863 – 1 juli 2003, "Ai Dios alafin, awor nos tur ta liber", Gedenkboek 140 jaar Emancipatie, Nationaal Archief, isbn 99904-1 125-5
- Marcha, Valdemar (2003), Emancipatie, beeldvorming en etniciteit, Nieuw leven op oude ruïnes, den Allen, RM, Heijes, C (red) Emancipatie & Acceptatie, Curaçao en Curaçaoënaars, Beeldvorming en identiteit honderdveertig jaar na de slavernij, Amsterdam: SWP
- Römer, Amado (2003), Beeldvorming en economische bedrijvigheid, Afschaffingvan de slavernij en bedrijvigheid van geëmancipeerden, den Allen, RM, Heijes, C (red) Emancipatie & Acceptatie, Curaçao en Curaçaoënaars, Beeldvorming en identiteit honderdveertig jaar na de slavernij, Amsterdam: SWP
- Rosalia, R.V. (1997), Tambú. De legale en kerkelijke repressie van Afro-Curaçaose volksuitingen, Zutphen: De Walburg Pers


c: text/html

text:
Personeelsopgave 2010
Personeelsopgave 2010
Desde e aña aki Servicio di Impuesto no ta manda e formulario Personeelsopgave mas. SVb mes ta manda tur compania un carta cu adhunto e formulario Personeelopgave 2010. Por wak y download e formulario di personeelsopgave 2010 akibao. Por fabor lesa e toelichting prome:
- Toelichting Personeelsopgave 2010
- Formulier Personeelsopgave 2010
Pa cualkier pregunta of remarka tocante e formulario di Personeelsopgave por fabor tuma contacto cu departamento di Premieheffing via telefoon 527-2700 of via email na info@svbaruba.org.

robotstxt: allowed

filter: keep


text:
Enconexion cu e caso di asesinato cu a tuma luga di 15 di januari 2021 Recherche di San Nicolas (DAR3) a detene e hombet W. Vrolijk, naci na Aruba di 21 aña di edad.
E hoben aki ta un sospechoso den e caso cu a tira un otro hoben mata na Pos Chikito cu un tiro den cabes.
E ta un caso cu parce tin un rabo largo. E sospechoso aki ta amigo di e hoben Brandon W., kende a wordo tira mas cu un aña pasa den Village y a keda paralitico. Porcierto e hoben aki ainda ta bou tratamento y a biaha recientemente pa Colombia.
Segun fuentenan bon na altura, Vrolijk algun ora prome cu su detencion tabata na aeropuerto pa despedi di un amigo. Aparentemente, no confirma, esnan envolvi den e tiramento ta bandonando Aruba un pa un. Vrolijk sinembargo no a logra huy.
E informacionnan ta indica cu e tabata chauffeur den e auto dia di tiramento. Pero no ta conoci si el a baha of no.
Por spera cu mas detencion ta bay.
Pa Cuerpo Policial por resolve mas caso cooperacion y informacion di pueblo di Aruba ta hopi importante, pesey nos ta pidi si bo tin cualkier informacion yama nos tiplijn: 11141. Nos ta garantisa cu bo ta keda anonimo.


text:
Kresementu drástiko den kasonan di Zika na Kòrsou.
Segun dr.Radjid Steingrover di laboratorio nashonal ADC tin un kresementu hopi drástiko den kantidat di tèst positivo riba Zika. Den e último periodo, tur siman mas ku 100 hende a tèst positivo. Ku un kantidat grandi asina por bisa ku Zika ta un epidemia. E kantidat di kasonan di Zika a oumentá resientemente debí na hopi áwaseru. ADC a risibí hopi mas petishon ku nòrmal pa hasi tèstnan riba Zika pero tambe pa Chikungunya i Dengue. Sinembargo hopi tèst riba Chikungunya a sali negativo. Si tene na kuenta e kantidat grandi di tèst pa Dengue, esei ta nifiká ku ainda Dengue ta paresé na Kòrsou. Steingrover a indiká tambe ku e kantidat di tèst riba Zika lo baha paso GG, GZ i SVB lo no kompensá e tèstnan mas. Dòkternan di kas lo no manda pashèntnan mas, ku ta sospecha di tin Zika, pa un spesialista. Esaki ta keda solamente den man di spesialista, en partikular ginekólogo. Pues mayoria tèst pues lo keda hasi riba hende muhénan na estado.


text:
Nos Deklarashon di Fe
Nos ta kere den e outoridat i konfiabilidat di Skritura:
Nos ta kere ku “tur Skritura ta inspirá pa Dios” esta, ku inspirashon divino ta ekstendé igualmente i kompletamente na kada parti di e eskritonan, manera esakinan ta aparesé den e manuskritonan original. Nos ta kere ku henter Beibel den e originalnan ta sin ningun eror (1 Kor. 2:13; 2 Tim. 3:16).
Nos ta kere den e Trinidat:
Nos ta kere ku Dios ta eksistí eternamente den tres persona – e Tata, e Yu, i e Spiritu Santu – i ku e tresnan aki ta un Dios, teniendo eksaktamente e mesun naturalesa, atributonan, i perfekshonnan, i siendo digno di eksaktamente e mesun adorashon, konfiansa, i obedensia (Mat. 28:18-19; 2 Kor. 13:13).
Nos ta kere den e deidat i humanidat kompletu di Hesukristu:
Nos ta kere ku Hesus a nase di un birgen, i a risibí un kurpa humano i un naturalesa humano liber di piká. El a bira i a permanesé un hòmber perfekto, i tabata henter Su bida sin piká. El a retené su deidat apsoluto, siendo na mes momento kompletamente Dios i kompletamente hende (Luk. 2:40; Huan 1:1-2; Fil. 2:5-8).
Nos ta kere den e degenerashon kompletu i e kaida spiritual di e rasa humano:
Nos ta kere ku originalmente hende a wòrdu kreá den e imagen di Dios i segun e semehansa di Dios, i ku el a kai dor di piká, i, komo konsekuensha di su piká, a pèrde su bida spiritual, birando morto den transgreshonnan i piká, i ku el a bira sometí na e poder di Satanas. Nos ta kere ku e morto spiritual aki, òf degenerashon kompletu di e naturalesa humano, a wòrdu transmití na henter e rasa humano, e hende Kristu Hesus so siendo un eksepshon; i komo tal tur yu di Adam ta nase riba mundu ku un naturalesa ku no solamente ta karesé di un chispa di bida divino, pero ta esensialmente i inkambiablemente pekaminoso aparte di grasia divino (Gen. 1:26; Rom. 3:10-19; 8:6-7; Efe. 2:1-3).
Nos ta kere den e sakrifisio supstitushonario i resurekshon físiko di Hesukristu:
Nos ta kere ku segun e Skrituranan, Hesukristu a muri pa nos pikánan i a lanta bèk for di morto den e mesun kurpa, anke glorifiká, den kua El a biba i muri, i ku Su kurpa resusitá ta e patronchi di e kurpa ku finalmente tur kreyente lo risibí (Huan 20:20; Fil. 3:20-21).
Nos ta kere den salbashon pa medio di unikamente fe i den unikamente Hesukristu:
Nos ta kere ku niun hende no por drenta e reino di Dios si e no a nase di nobo i ku niun grado di fabor no por wòrdu atkerí pa yuda e pekadó dal sikiera un stap direkshon di shelu; pero ku un naturalesa nobo ku ta bini di ariba, un bida nobo duná pa e Spiritu Santu dor di e Palabra, ta apsolutamente esenshal pa salbashon. E renasementu di e kreyente ta bini solamente dor di fe den Hesukristu (Huan 3:7-18; Rom. 5:6-9).
Nos ta kere den e siguransa di salbashon:
Nos ta kere ku e ta e privilegio di tur ku a nase di nobo dor di e Spiritu pa medio di fe den Kristu pa ta sigur di nan salbashon for di e momentu ku nan a tum’E komo nan Salbador, i ku e siguransa aki ta basá kompletamente riba e testimonio di Dios den Su Palabra (Luk. 10:20; 2 Kor. 5:1, 6-8).
Nos ta kere den e kaná Kristian:
Nos ta kere ku nos ta yamá ku un yamada santu, pa kana no segun e karni, ma segun e Spiritu, i asina pa biba den e poder di e Spiritu den nos pa asina nos no kumpli ku e deseonan di e karni (Rom. 6:11-13; 8:2,4,12-13; Gal. 5:16-23).
Nos ta kere den e regreso prémilenial i físiko di Kristu:
Nos ta kere ku e siglo aktual lo yega su klimaks ku e regreso di Señor Hesukristu aki na mundu na mes manera ku El a bai, pa restourá Israel den su propio tera i pa duné e realisashon di Dios su promesanan di aliansa, i pa trese henter mundu na e konosementu di Dios (Deut. 30:1-10; Ezek. 37:21-28; Mat. 24:15-25; Rev. 20:1-3).


text:
Derecho Merkantil & Lei di Banko i Balornan
Triple A Attorneys tin amplio èksperensia den e ramo di derecho merkantil i lei di banko i balornan. Sea ta trata di (re-) finansamentu i garantíanan, (re-) strukturashón di empresanan, struktúranan di grupo i joint venturenan, transferensia (dispútanan), opinionan legal servisionan finansiero i aspéktonan relashoná ku lei di vigilansia, transakshonnan riba nivel di merkado di kapital i konseshón, pa tur e servisionan ariba menshoná por akudí na Triple A Attorneys.


text:
All Stories
ORANJESTAD (AAN): Cuerpo Policial a informa cu Diabierna anochi durante un control preventivo, polisnan di San Nicolas a para un auto den Rembrandtstraat.
ORANJESTAD (AAN): Diadomingo mainta pa 8:35 am, un unidad di Polis di San Nicolas
ORANJESTAD (AAN): Cuerpo Policial Aruba ta haci un invitacion pa e barionan di San Nicolas pa un anochi informativo presenta pa Polis di Bario San Nicolas.
Polis a gara 2 piroman
ORANJESTAD (AAN): Tabata Diadomingo anochi banda di 10:30 pm, ora cu unidad di Polis di Playa ta coriendo den Professor Lorentzstraat na Playa,
Project Team Drugspanden cu entrada hudicial na Tanki Leendert y Paradera
ORANJESTAD (AAN): Diadomingo marduga pa 1:15 am, un dama hoben a raporta na Polis cu atrobe ladron a horta un Scooter di dje.
ORANJESTAD (AAN): Diadomingo atardi pa 5:05 pm, ora cu unidadnan di Polis Motoriza ta coriendo riba caminda di Tanki Leendert,


text: Awendia hopi hende ta kana ke deseo pa por pordoná, pero den praktiká hopi ta purba pero sin resultado. Otronan a será nan mes i a primintí ku hamas i nunka nan lo pordoná e abusador, e tentadó,e violadó di nan bida. I awe promé ku nos kontesta e pregunta aki, ta importante pa sa kiko e palabra pordon/forigve, vergeven etc ta. Promé kos ku nos ta identifiká ta, ku e palabra pordon ta konsistí di un lettergreep ku ta: POR i DON… Por ta nifiká naturalmente e abilidat pa hasi òf duna algu i e palabra Don ta nifiká un regalo,talento, algu pa duna. Kiko esaki ta siña nos ku pordon ta nifiká e abilidat òf talento pa hasi òf duna algu na un otro un persona. Naturalmente nos a tende diferente biaha hende ta bisa otro;” bo tin ku pordoná e persona , bo tin ku pordoná tal i tal hende, kual en realidat nan ta bisando e hende, kubo tin algu kubo mester duna ékis persona”. Pa sigui lesa primi aki of riba e pintura ariba.


text:
Atlético Nacional kampion di Suramérika.
E ekipo kolombiano Atlético Nacional ta konkistá COPA LIBERTADORES, e kopa di mas importante pa klupnan di Suramérika. Atlético Nacional a derotá Independiente del Valle di Ecuador ku skor mínimo. Miguel Borja (23) a skor e úniko gol di e partido. Siman pasá ora e dos ekiponan a enfrentá otro den nan promé wega i e partido a terminá empatá 1-1. Atlético Nacional no a pèrdè niun partido den grupo 4 i a keda ku 16 punto na promé lugá. Esaki ta di dos bia ku e ekipo ta gana Copa Libertadores. E promé bia esaki a sosodé na 1989.


text:
Chicago Cubs ta empatá Seri Mundial.
Chicago Cubs E kachoronan di Chicago Cubs, djarason anochi, a gana e di dos partido di Seri Mundial ku skor di 5 pa 1. Esei ta trese e ekipo di béisbòl, den e seri –mihó di sinku- kontra e indjannan di Cleveland, na e posishon empatá na 1-1.
E serie a kuminsá djamars ora e indjannan di Cleveland a gana komodo ku skor di 6 pa 0, pero e siguiente dia dilanti nan propio públiko, Cleveland no por a keda kla ku e picheo di Jake Arrieta. Arrieta no a pèrmití niun hit den mas ku 5 entrada. Di e forma ei el a kontribuí na e viktoria di Chicago Cubs ku ta den Seri Mundial atrobe for di 1908.
Djabièrnè e ekipo di Chicago, ta bai hunga e promé partido di den final dilanti nan propio públiko. Despues di 108 aña ta sigur algu ku mènezjer Joe Maddon tin masha gana di eksperensiá. "Ta bai bira un lokura total. Normalmente ta asina kaba, pero dor di e viktoria di djarason, e ta bai bira un poko mas loko. Ta bai bira un eksperensia speshal i inkreibel,” asina Maddon a deklará despues dje viktoria.
Tantu e indjannan di Cleveland komo e kachoronan di Chicago, a warda basta aña pa un título di MLB. Cleveland a gana un título pa último bia na 1948 i pa Chicago ta for di 1908 nan tabata e mihó tim den beisbòl merikano.


text:
Fair Trade Authority (FTAC) a apuntá e sektor finansiero den su agènda anual 2019 komo un prioridat. Den en kuadro ei Fair Trade Authority Curaçao konhuntamente ku Fundashon pa Konsumidó (FpK) na 2019 a laga RE-Quest Research & Consultancy hasi un investigashon riba e kosto di produktonan pa kliente partikular na bankonan di Kòrsou. Meta di e investigashon tabata pa identifiká kosto i tarifanan di 7 kategoria di produkto bankario partikular, kompará esakinan ku otro i hasi esakinan transparente pa e konsumidó. E produktonan ku a investigá ta entre otro kostonan pa mantené un kuenta koriente, un tarheta di krédito i sera un fiansa personal.
Tur 9 banko a yena un kuestionario online ku tabata konsistí di 129 pregunta tokante e diferente tarifa, kosto i porsentahe di interes repartí den 7 kategoria di produkto. E informashon den e rapòrt ta konserní tarifanan bálido te promé di ougùstùs 2019. Tur banko a haña den novèmber 2019 un kònsèpt di e rapòrt pa un kontrol i verifikashon final promé ku e publikashon. Dos banko no a hasi uzo di e oportunidat aki.
Di un banda e resultado di e investigashon ta mustra ku tin diferensia grandi den e nivel di e kostonan, tarifanan i interes mara na e diferente produktonan entre bankonan. Esei ta nifiká ku e konsumidó probablemente por spar sèn dor di kompará e tarifanan di banko ku otro na momento ku e ta tuma un produkto nobo òf na momento e kambia di banko pa e mesun produkto. Di otro banda a sali na kla for di e investigashon ku no ta fásil pa haña informashon transparente i aksesibel. Esaki ta hasi e tarea difísil pa e konsumidó na momento ku e kier hasi un komparashon entre diferente produktonan bankario.
FTAC ta konsiente ku den e periodo for di 1 ougùstùs 2019 diferente banko a adaptá nan tarifanan. Tambe ta importante pa menshoná ku den e investigashon aki no a tene kuenta ku posibel tarifanan i/òf gastunan – inkluso tempu i molèster- ku e konsumidó ku tin un produkto asina kaba, por wòrdu konfrontá kuné na momento ku e skohe pa kambia di un banko pa otro. Bareranan ku ta hasi kambio di banko difísil pa e konsumidó ta limitá kompetensia i FTAC tin atenshon pa esei.
FTAC lo uza e rapòrt aki komo input pa su tarea di supervishon den kuadro di e Ordenansa Nashonal enkuanto Kompetensia i pa stimulá kompetensia entre bankonan. FpK lo uza esaki pa informá e konsumidó mas mihó tokante e diferensia di tarifanan i interes entre bankonan. E rapòrt ku e resultado di e komparashon di preis aki ta públiko i por download esaki for di e wèpsait di FTAC (download rapòrt).


text:
Ora di importashon, eksportashon i tránsito di merkansia na Hulanda Karibense mester kumpli ku formalidatnan di duana, manera formalidatnan di klar en i despacho i entrega di deklarashon di duana. Pa por kumpli ku e formalidatnan aki, e aplikashon Asycuda World ta disponibel serka Duana Hulanda Karibense.
Asycuda World ta un programa pa deklarashon ku ta alkansabel via Internet. Asina, for di bo ofisina òf kas bo por kumpli ku e formalidatnan di klar en i formalidatnan di deklarashon rekerí. Ku e aplikashon ta posibel pa, por ehèmpel huntu ku un deklarashon di duana, manda failnan apart pa Duana, manera un faktura òf un karta di karga den pdf. Tambe e aplikashon ta ofresé e posibilidat pa interkambio di notifikashon.
E uso di Asycuda World ta gratis. Klaro ku pa bo sí ta konta e gastunan usual di bo konekshon riba internet.
Kua ta e kondishonnan aplikabel pa por hasi uso di Asycuda?
Pa por hasi uso di Asycuda World, bo mester registrá bo mes serka Duana Hulanda Karibense, tim Servisio na Kliente. Pa nan informashon di kontakto, wak riba nos página di kontakto.
Riba e formulario ku kua bo ta entregá e petishon pa registrashon, tambe bo ta haña e eksigensianan tékniko i kondishonnan general ku ta aplikabel ora hasi uso di Asycuda World. Download i prent e Formulario di outorisashon Asycuda World aki.
Pa por hasi uso di e aplikashon, Java mester ta instalá riba bo kòmpiuter. Bo por download e software aki riba e website di Java.
Instalashon di Asycuda
Aki bou bo ta haña un lenk ku ta referí na e programa pa start Asycuda World.
Klek aki pa download e programa pa start Asycuda World
Kua formalidatnan di duana na e momentu aki mi por yena aplikando Asycuda World?
- e formalidatnan di klar en (aplikashon módulo ‘manifest’)
- entrega di e siguiente deklarashonnan di duana (aplikashon módulo ‘declarations’):
- importashon.
Kiko aplikashon di Asycuda World ta nifiká pa mi komo importador, transportista di duana, representante di duana, òf empresario ora di entrega di por ehèmpel un deklarashon di duana?
Pa hasi un deklarashon di duana bo ta haña e lay-out kompleto di un Enig document (Dokumento so, vershon Union Oropeo) riba bo pantaya di kòmpiuter. Bo ta yena e fèltnan di e formulario di deklarashon aki, manera bo ta hasi tambe ora di un deklarashon por eskrito. Bo ta aneksá e aneksonan (espesialmente failnan den pdf òf jpeg) na bo deklarashon i ta mand’é elektrónikamente pa Duana.
Un ehèmpel:
Bo ke importá merkansia i pa motibu di e importashon aki mester paga impuesto general di konsumo (ABB). Bo ta disponé di un fasilidat areglo krédito mensual. For di bo ofisina bo ta entregá bo deklarashon di importashon serka Duana Hulanda Karibense. Ta pone e dokumentonan ku ta pertenesé huntu ku e karga serka e deklarashon elektróniko. E koló di selekshon ta bèrdè; esei ta duna di konosé ku no tin un evaluashon di kontenido di e deklarashon ta tuma lugá. Komo ku e ABB ku debe por kita for di bo krédito mensual, denter di algun minüt bo ta risibí un notifikashon ku kua ta despachá e merkansia.
Mi ta hasi uso di Asycuda World. Mi no tin nodi di bin ofisina di duana mas e ora ei?
Duana Hulanda Karibense tin komo tarea pa pèrkurá ku ta kumpli ku tur formalidatnan di duana korektamente i por kompleto. Ora a selektá un klar en òf deklarashon di duana pa kòntròl di e dokumentonan (p.e. faktura òf karta di karga), na promé instansha esei lo tuma lugá mas tantu posibel basá riba e failnan ku a manda huntu kuné (den p.e. tamaño pdf òf jpeg). Tòg tambe sa pasa ku en konekshon ku un kòntròl Duana ke risibí e dokumentonan original. E ora ei lo bo mester mustra e dokumentonan aki na Duana. Klaro ku bo ta haña un notifikashon tokante esaki di Duana. E notifikashon aki lo manda pa bo via Asycuda World.
Klaro ku via Asycuda World bo ta haña notifikashon tambe ora Duana ke wak e merkansia ku a deklará.
Mi mester hasi uso di Asycuda World?
Hasimentu di e prosedura di klar en i despacho i entrega di deklarashon di duana elektrónikamente, ta nifiká ku ta traha hopi mas efisiente, tantu pa komèrsio komo Duana. E meta ta pa prevení mas tantu posibel ku bo mester bai un lokèt físiko di duana. P’esei Duana Hulanda Karibense enfátikamente ta invertí den uso di Asycuda World.
Den e Douane en accijnswet BES (Lei di Duana i akseins BES), ademas a stipulá ku ta entregá deklarashon di duana elektrónikamente. Pues ora por entregá deklarashon pa sierto destinashon di duana elektrónikamente pa medio di Asycuda World, lo bo mester hasi uso di esaki. Solamente den situashon spesial por desviá di e regla general ku ta entregá un deklarashon elektrónikamente. Ehèmpelnan di desviashonnan ku ta pèrmití ta:
- e deklarashon verbal pa merkansia (komersial) ku un biahero tin kuné;
- e deklarashon simplifiká ku kua entrega di un faktura òf dokumento komersial ta remplasá e deklarashon elektróniko por kompleto òf parsialmente;
- uso di e formulario Enig document (Dokumento so, deklarashon por eskrito) òf otro dokumento indiká pa e inspektor di Duana Hulanda Karibense komo prosedura di emergensia, ora komo resultado di un fayo tékniko e sistema di outomatisashon no ta funshoná pa un tempu mas largu.
Bo ke sa mas tokante Asycuda World?
Bo tin pregunta tokante aplikashon di Asycuda World òf bo ta deseá mas informashon tokante registrashon pa un entrenamentu di Asycuda? Tuma kontakto ku Duana Hulanda Karibense e ora ei, tim Servisio na kliente òf ku e persona di kontakto pa Asycuda World. Pa nan informashon di kontakto, wak riba nos página di kontakto.


text:
OPPORTUNITY FINANCE CARD
Bo outo òf televishon a daña? Bo a mira algu ku bo gusta den oferta, pero e momentu ei bo finansa no ta pèrmití?
E or’ei bo tarheta di Opportunity Finance ta e solushon finansiero pa bo.
Ku bo tarheta Opportunity Finance bo por hasi kuenta super lihé i sin muchu esfuerso den tur empresa afiliá i bo ta paga bo kompra despues i/òf na kuota.
Nos ta ofresé un tarheta Opportunity Finance den no ménos ku kuater diferente balor:
Stándart : krédito Nafl. 400,-
Plata : krédito Nafl. 600,-
Plata : krédito Nafl. 800,-
Oro : krédito Nafl. 1000,-
Pa motibu di e kondishonnan flèksibel di tarheta Opportunity Finance, pagamentu despues i na kuota ta mashá fásil i atraktivo.
BENTAHA DI TARHETA OPPORTUNITY FINANCE
Bo tarheta ta na bo nòmber;
Pagamentu ta fásil den tur empresa afiliá;
Por pidi e suma ku ke usa via wèpsait, app i/òf via telefòn;
E saldo riba bo tarheta ta bálido 1 aña;
Tin mas ku un posibilidat pa paga despues.
FAQ
Mi a perde mi tarheta. Kiko awor?
Si bo a pèrdè òf a hòrta bo tarheta, yama nos mesora na 820-0202. Nos lo blòkia bo tarheta pa evitá mal uso. Kontra pago di un kontribushon di Naf 15,- nos por laga traha un tarheta nobo pa bo.
Kon mi ta hasi un petishon?
Pa apliká pa un tarheta ta mashá simpel. Por hasi esaki online, serka un di nos distribuidónan òf bo por pasa serka nos na …………………………………
Tene kuenta sí ku bo mester:
· ta mayor di18 aña
· ta inskribí na Kòrsou
· tin identifikashon bálido; pasport, sédula òf reibeweis
· por mustra 2 slep di salario resién (no mas bieu ku un luna)
· presentá un faktura di Aqualectra, UTS òf Flow pa verifiká bo adrès
· mustra bo último 3 estado di kuenta di banko
· presentá un deklarashon resién di dunadó di trabou
Alabes bo mester yena e formulario di aplikashon ku dato real.
Kuantu mester paga pokopoko?
Esei ta diferensiá pa karchi, pero pagonan ta kuminsá na Naf 80,- so.
Kon haltu e interes ku mi tin ku paga ta?
E interes ku bo ta paga serka Opportunity Finance ta solamente 3%.
Kuantu tempu mi kredito ta balido?
Despues di risibí bo tarheta Opportunity Finance bo krédito ta bálido 1 aña, a ménos ku túresten bo a pidi un alargamentu.
Kon mi por pidi mi saldo?
Bo por chèk saldo di bo krédito via nos wèpsait, òf pidi pa aplikashon di telefòn dor di yena bo adrès di imeil i e password ku bo a risibí serka nos via imeil. Bo no a risibí un password ainda? Klek riba ‘password deskonosí’ i sigui e instrukshonnan. Tambe bo por yama telefòn number 820-0202.
Unda mi por paga ku mi tarheta Opportunity Finance?
Bo por klek riba e lenk ‘negoshinan afiliá’. Ei bo ta haña un bista di tur negoshi afiliá.
Kon e tarheta Opportunity Finance ta traha?
Pa por paga ku bo tarheta Opportunity Finance den e negoshinan afiliá semper bo mester identifiká bo mes na kaha, promé ku kita sèn for di bo tarheta. Ora esaki tuma lugá ta kita balor di bo kompra for di bo karchi i bo ta risibí un bòn serka e trahadó na kaha.


text:
Bo tin algun pregunta? Klek riba e siguiente link.Tuma kontakto >
Publiká riba 23 July 2018
Willemstad – Ministerio di Finansa ta anunsiá ku entrante 1 di ougùstùs próksimo Centrale Debiteuren Administratie (CDA), e Servisio di Kobransa ku ta enkargá ku kobransa di uzo di tereno di èrfpagt, tereno di hür, ‘Afvalstoffenbelasting’ i ‘Horecavergunning’, lo kuminsá ku e trayekto di desmantelashon di e servisio. Esaki ta nifiká ku entrante 1 di ougùstùs klientenan di Centrale Debiteuren Administratie mester akudí na lokalidatnan diverso pa atendé nan asuntunan di keho, faktura i pago di uzo di tereno di èrfpagt òf tereno di hür. Lo repartí tareanan di fakturashon i kobransa di uzo di tereno di èrfpagt i tereno di hür entre Domeinbeheer i Ontvanger. CDA ta supliká tur kliente pa paga bon tinu na e kambio aki i e konsekuensianan personal ku e por tin mará na djé. Tareanan di Afvalstoffenbelasting i Horecavergunning lo keda por lo pronto na Centrale Debiteuren Administratie na Schottegatweg Oost 112 na Saliña te ora e proseso di desmantelashon terminá.
Repartishon di tarea enkuanto èrfpagt i tereno di hür entrante 1 di ougùstùs 2018
Servisio di Domeinbeheer
Entrante 1 di ougùstùs 2018 Domeinbeheer lo ta e servisio enkargá ku e tarea di fakturashon di tantu uzo di tereno di hürkomo fakturashon di uzo di tereno di èrfpagt. Den e kuadro aki, Sentro di Servisio Domeinbeheer lo kontestá tur pregunta ku tin di haber ku kontenido di faktura. Esaki ta nifiká ku si por ehèmpel bo a risibí faktura pa pago di uso di un tereno ku ya no ta di bo mas, bo mester akudí na Sentro di Servisio Domeinbeheer na World Trade Center na Piscadera. Si e suma riba e faktura no ta korekto, tambe bo mester akudí na Domeinbeheer pa entregá keho. Pa pregunta por tuma kontakto ku Sentro di Servisio Domeinbeheer na 0800-1919.
Servisio di Ontvanger
Entrante 1 di ougùstùs 2018 Ontvanger lo ta enkargá ku kobransa di faktura di tereno di èrfpagt i tereno di hür. Ontvanger lo kontestá tur pregunta ku tin di haber ku pago di faktura. Esaki ta nifiká ku si por ehèmpel bo a hasi un pago, pero Ontvanger no a proses’é, bo mester akudí na Ontvanger na Regentesselaan z/n na Emmastad.
Atenshon! Entrante 1 di ougùstùs Ontvanger lo kuminsá deskontá tambe debe di èrfpagt i tereno di hür di e kliente for di e suma di restitushon ku e kliente lo mester haña bèk serka Ontvanger pa aña. Lo hasi esaki te na momentu ku e kliente no tin debe mas. Pa sera un areglo di pago i/òf hasi pregunta tokante prosedura di kobransa, por ehèmpel tokante ‘aanmaning’ i ‘dwangschrift’, mester akudí na Ontvanger. Pa pregunta por tuma kontakto ku Ontvanger na 734-2224. Pa klientenan ku ya ta asigná na un amtenar ku ta enkargá ku areglo di pago i kobransa, e klientenan aki por tuma kontakto ku e amtenar via di e number di telefòn ku ya ta konosí pa e kliente.
Meta di e traspaso aki ta pa drecha kalidat di servisio na públiko i alabes hasi fakturashon i kobransa mas efektivo i efisiente.


text:
E no ta un secreto cu pueblo di Aruba tin masha poco confiansa den pronostico di tempo for di Departamento Meteorologico Aruba (DMA). Nan credibilidad ta masha abou compara cu esun di Corsou. Awe por comproba esey un biaha mas. Departamento Meteorologico Aruba a pronostica cu tur cos ta trankilo y no tin ningun alerta. Algun kilometer leu, na Corsou a pronostica diferente y a hasta emiti codigo geel.
No sa si ta falta di conocemento por hunga un rol den esaki. Na Corsou ta conta cu personanan studia y cu un departamento mucho mas ekipa y cu mas conocemento. Mientras na Aruba nos tin un yiu di tera bon studia y bon prepara, sinta na cas door di persecucion politico. Tin algun persona cu menos estudio y conocemento ta maneha un departamento asina importante.
Recien hasta a reconoce Rodney Tromp como meteorologo despues di cumpli cu un curso na Spaña, pa cual gran parti di e curso aki tabata online via internet. Aki ta sigui e pronostico di Aruba y Corsou.
Pronostico di Meteo Aruba:
Awe tardi y awe nochi: Parcialmente nubla y generalmente seco. Den marduga y mañan: parcialmente nubla cu un awasero breve. Temperatura maximo 30 grado celsius, temperatura minimo 25 grado celsius. Indice di calor (heat index) den y rond di oranan di merdia: 31 pa 35 grado celsius.
Biento: For di direccion oost generalmente y modera. Forsa 3 te 4 (12 te 30 km/ora, 7 te 16 nudo). Den dia basta fuerte den rafaga: forsa 5 (31 te 39 km/ora, 17 te 21 nudo).
Situacion general di tempo pa proximo 24 ora: Humedad disponibel debi na un disturbio den
nivelnan mas abou di atmosfera lo pone mas nubia cu por produci awasero. Durante proximo 24 ora esaki por causa un awasero pasahero te breve. Debi cu e suela ta satura, actividad modera di awasero por causa molester na cierto partinan di e isla. Potencial di awasero pa proximo 24 ora: 1 te 5 mm; localmente esaki por varia.
Pronostico di Meteo Corsou:
Analisis y pronostico ta indica posibilidad pa gran cantidad di awasero un biaha mas riba nos isla, principalmente durante oranan di marduga pa mainta. Riba e imagen adhunto, por tuma nota cu islanan ABC ta cay den e area pa posibel cantidad di awasero cu por conduci na molester di awa na e sitionan vulnerabel pa esaki. Pa e motibo aki, Meteo a emiti un codigo geel pa posibel mal tempo mas laat awe nochi.


text:
Desaroyo despues di Fuikdag
Desaroyo despues di Fuikdag
Fuikdag mes a kana bon. E asistensia tabata menos ku e aña anterior. Personanan ku tabata presente na e aktividat a tene nan mes na e diferente reglanan. Tabata tin un kaso kaminda mester a hasi detenshon di un persona ku tabata bou di su awa. A deten’é en konekshon ku estorbo di òrdu publiko i insulto.
Despues di e aktividat a resultá ku tin hopi boto ku tin nesesidat di yudansa di Warda Kosta pa motibu ku nan ta enfrentá problema.
Segun informashon di bosero di Warda Kosta, aktividatnan pa loke ta trata Fuikdag a finalisá. Komo ku tin varios boto ku ta enfrentando problema ku motor, Warda Kosta tin nan man yen pa tou tur e diferente botonan aki.


text:
WILLEMSTAD- 31 di òktober 2014 –Ofisina di Turismo di Kòrsou (CTB) resientemente a duna training na un grupo konsistiendo di Tour Operators, empleadonan di CPA i agentenan di POLITUR. Meta di e training aki tabata pa yuda halsa e nivel di servisio di e empleadonan, kon pa komuniká di un manera efektivo, kon dil ku konflikto i tambe a konsientisá e kursistanan riba diferente aspekto relashoná ku desaroyo di turismo aki na Kòrsou. Durante e selebrashon a hiba palabra Minister di Desaroyo Ekonómiko, sr. Palm, direktor ehekutivo di CPA, sr. de Castro i Presidente di POLITUR, sr. Josefa. Un total di 64 kursista, konsistiendo di 27 Tour Operator, 17 empleado di CPA i 20 agente di POLITUR a risibí nan sertifikado na man di Minister Palm.
Durante di e lunanan tras di lomba e kursistanan a sigui seshonnan di entre otro: atrakshonnan turístiko, historia i kultura di Kòrsou, ekonomia i desaroyo duradero di nos industria turístiko, naturalesa i medioambiente, servisio na kliente, komunikashon efektivo i maneho di konflikto. Ademas di esaki e kursistanan a sigui un seshon spesial ku a enfoká riba e 6 balornan di e kampaña ‘Dushi Hende’ kualnan ta: hospitalidat, servisio, responsabilidat, orguyo, integridat i honestidat. Pa duna e training un toke spesial a tuma un dia pa hasi un rekorido riba nos isla kaminda ku a bishitá diferente atrakshon turístiko. Di e forma aki a krea un bon balansa entre kursonan teorétiko i práktiko pa asina e kursistanan pone den práktika tur loke nan a risibí na informashon.
Den luna di novèmber lo bolbe sertifiká un grupo ku ta konsistí di personanan ku a sigui un programa di training avansá. Ta tipo di kurso manera esaki ta garantisá profeshonalismo i un nivel di servisio haltu. Miéntras ku aña ya ta finalisando, CTB ta trahando riba un programa di training pa aña 2015. Pabien na tur ku a finalisá e training ku éksito!


text:
Janelle Artsen ta un Pedagogisch Consulent na Fundacion pa nos Muchanan a splica poco cu ta trahando abase di derechonan di mucha y ta duna guia y conseho na mayornan cu tin jiu entre 0 pa 12 aña pero banda di esaki tin 121 creche cu ta registra na e fundacion. Ora bo registra cerca Fundacion pa nos Muchanan bo ta participa na diferente cursonan y workshop pa asina engrandece nan conocemento como trahado pedagogico na e centro y pa es motibo a organisa e prome workshop pa 2022 cu lo ta e beweegplezier hunto cu R.Go Fundation.
sra. Artsen a duna di conoce cu ta haci hopi workshop cu e trahadonan y tin cu scucha informacion y nota inforamcion y practica esaki ora nan yega bek na e centro. E biaha aki kier a haci algo otro unda e personalnan ta haya tur informacion y ta keda activamente ocupa y beweegplezier ta hopi mas movecion unda ta haya instruccion for di Giovanny cu lo dunanan informacion y despues di esaki lo practike durante e diasabranan cu ta bin.
Si bo ta un trahado pedagogico den un centro bo ta haya acceso na e invitacion di Fundacion pa nos Muchanan y actualmente e cuponan ta full yen y e acogidia aki tabata grandi y den futuro lo ripiti esaki.


text:
SETAR, e compania cu ta ofrece tur servicio y producto den telecomunicacion na Aruba a lansa un website completamente nobo.
E website ta den 2 idioma: Papiamento y Ingles. E ta bin cu un diseño full nobo y ta ofrece acceso rapido y facil na informacion y tur locual SETAR tin di ofrece. E ta reparti den 3 parti pa facilidad di e diferente clientenan: Residencial, Business y Visitors. (Pa esnan cu ta biba aki na Aruba, esnan di Comercio y e bishitante y turistanan).
Den e website nobo di SETAR e cliente por scohe modelo di celular y e pakete cu e ta desea mientras por calcula e prijsnan di biaha. Tambe por mira si SETAR tin e modelo di celular den stock e momento ey. Tambe por haci mescos cu tanto servicio di Internet como Cable TV.
Otro aspecto interesante pa e cliente cu no tin hopi tempo ta e posibilidad di haci un cita “online” pa un ora specifico acorda pa bishita nos SETAR STORE. Di e manera aki ta kita e tempo pa warda pa un beurt. E tin e cita na e ora specifico. Actualmente esaki ta citanan pa training y tambe ayudo na nos helpdesk na SETAR Store.
E website tin un diseño mas fresco y simpel, cu ta mehora e funcionalidad y ta enfoka mas riba un contenido mas amplio. "Nos ta hopi contento pa lansa nos website nobo y cu ta contene informacion pa e cliente, partner y media pa asina por compronde e filosofia di SETAR “creando conexion”.”
"Nos ta pensa cu e website aki por brinda nos clientenan un experencia nobo mientras cu nos compania SETAR ta sigui crece y mantene nos presencia riba e mercado di Aruba y surpasa continuamente expectativa di nos clientenan.”, asina Director di SETAR Sr. Roland Croes a expresa.
SETAR su website awor tin e “look” y “feel” nobo cu SETAR lo keda “update” riba un base regular cu noticia of productonan cu lansa, actividadnan comercial, metanan alcansa, eventonan special y otro informacion importante.
Un y tur ta keda cordialmente invita pa bai riba e website nobo di SETAR y explora kico tur ta nobo y kico tur ta posibel.


text: Diaranzon atardi a drenta informe di un caso di ladronicia di vuurwerk for di un container na Wela, mesora a dirigi un patruya na e sitio. Na yegada di e patruya a bin constata cu desconocidonan a forza un di e containernan y a horta varios vuurwerk, te hasta pafor di e container a haya vuurwerk benta dunando e impresion cu e ladronnan lo a ser stroba. Segun e persona cu a raporta e ladronicia na polis, diariamente e ta cana den cercania y a ripara cu diamars e tabata intacto y diaranzon e container tabata kibra y a bati alarma. Polis a tuma contacto cu sr. Rubin Ponson di D.O.W. kende ta apunta pa atende cu e doño y notifique di e kiebro pa asina e doño entrega e keho.


text:
Tiroteo ku vários morto den sentro komersial na Munchen.
Djabièrnè a surgi un tiroteo den un sentro komersial na Munchen, na Alemania i varios persona a keda asesiná. Segun e korant Abendzeitung e tiroteo a tuma lugá den e sentro komersial Olympia na parti nort di siudat.
Polis a konfirmá na e korant ku tin vários herido. Por a mira hopi hende ta hui for di e sitio. Miéntras tantu ya sentenares di polis a sera e área. A hasi uso tambe di helikòpter den e operashon polisial. Segun testigunan, un terorista lo mester a lòs mas ku 30 bala den e sentro komersial. Segun e medio di prensa AFP tin sigur un morto i vários pèrsona heridá. Polis a sera e área, brantwer tambe ta na e sitio i trahadónan di e sentro komersial no por bandoná e sitio. FOTO : Presensia polisial na e sentro komersial Olympia na e siudat Munchen na Alemania. (kortesia Twitter)


text:
Oranjestad-Curtis Fraser (POR) – Nos ta yegando mas y mas serca di 4 Augustus, dia cu publico lo ser conoci cu diferente lista politico y ken a haya cua number.
Ya caba nos a mira diferente problema surgi a consecuencia di numeracion di candidatonan.
Dus dicon keda cu un ley anticua cu ta causa asina hopi problema tur temporada di eleccion.
Mas ainda, dikon keda cu un ley cu ta laga e poder pa dicidi ken ta sirbi pueblo como parlamentario den man di politiconan enbes di pueblo?!
Mi pensamento ta lo siguiente…lidernan politico NO kier mira e ley di kiesverordening cambia paso esey lo kita poder for di nan.
Kiko mi kiermen cu kita poder for di nan?
Lidernan politico ta usa e ley di kiesverordening pa nan beneficio den e siguiente maneranan:
(1) Si un candidato tin un curason activista y lo berdaderamente traha na bienestar di pueblo enbes di partido, y pa es motibo no tin siguransa di por controle, lo partido NO dune un number preferencial.
Lo ta mihor pa tene net pafo di un number cu lo lagele sinta den Parlamento, unda e lo por bringa pa cambionan pa su pueblo, y como alternativa complace cu un trabou di advisor, coordinador, etc.
Asina por controla e mayoría cu ta representa e partido den Parlamento y garantisa cu e functionamento di “Stempel Parlement” sigui.
(2) Lidernan politico tambe ta usa e ley actual di kiesverordening manera un herment di poder dor di priminti un number clave na un ciudadano cu e lider kier convence pa subi lista; esakinan ta e “Power Plays” cu ta pasa tras di cortina cu ta trece discordia den partido y pueblo.
Enbes di confia den un sistema cu ta pone e decision di ken ta representa pueblo den Parlamento den man di lidernan político, mi ta pensa cu a yega tempo pa pone e poder aki den man di pueblo via voto.
Si como politico bo no por demonstra un amor pa sirbi bo pueblo, nos mester por tin e derecho di mustra nos mal contento via votonan electoral; no por cu un candidato su votonan ta baha te 400 y un otro su votonan ta subi te 600+ y ainda esun cu 400 ta keda cu su stoel den parlamento dilanti otronan cu a crece bay lage.
Ya cu AVP a demonstra di no ta interesa den berdaderamente pone e poder di nos democracia den man di pueblo, y MEP a bin cu un “stunt” cu nan sa lo a fracasa na man di nos Stempel Parlement, partido POR si ta pone accion tras di e dicho “ta e cambio cu bo kier mira” y ta bin cu un protocol cu lo pone e candidatonan di POR cu mas voto den Parlamento. Si di berdat MEP tabata apoya e cambio di ley lo nan tambe a tuma e paso pa firma un protocol interno.
Tin solamente un hefe, PUEBLO!
Pueblo mester tin e poder pa manda tur hende cas, for di prome minister te parlamentario, solamente dor di deposita nan vota un caminda diferente!
Ban pone e curason di nos democracia bati atrobe, vota Curtis Fraser, vota e Forsa Nobo. Hunto Nos POR.
Bo tin deseo di anuncia den Johnnyhabibe.net
tuma contacto cu nos na telefon mainta despues di 10 or na 5828904
————————————————————————————


text:
Willemstad – 4 di òktober 2016 – Ofisina di Turismo di Kòrsou (CTB) den transkurso di awe a bishitá e playanan públiko na aria di Banda Abou pa asina pone su mes na altura di e situashon despues ku orkan Matthew a pasa i tambe e bientu sùit west ku Kòrsou a hañ’é konfrontá kuné awe mardugá.
Outoridatnan a sera akseso pa diferente playa públiko den aria di Banda Abou mirando e situashon di laman brutu. E laman brutu a kousa hopi daño na nos playanan. Un análisis di e situashon ta mustra ku lo mester bai hasi diferente trabou pa pone e playanan bèk den e estado ku esakinan tabata. Playanan no ta kai bou di responsabilidat di CTB pa e motibu aki lo aserka e instansianan konserní pa por kordiná huntu e trabounan ku mester bai tuma lugá dentro di poko pa asina drecha e playanan bèk. E proseso aki lo mester start mesora despues ku e situashon di tempu normalisá mirando ku nos playanan ta forma parti importante di e produkto turístiko ku Kòrsou ta ofresé na nos bishitantenan.


text:
In a nutshell, there are some issues that the courts and that the government of Aruba have to figure out.
Here is the news article from the noticia aruba newspaper.
Construction has been suspended for 90 days til the issues are rectified.
Here is the article
Gobierno tin tres luna pa contesta keho contra construccion di Secrets Hotel
Posted on 02/10/2022 10:31 am AST | Updated on 02/10/2022 10:36 am AST
ORANJESTAD – Gobierno tin 3 luna tempo pa contesta 2 miembro (di 10) di e grupo di Seroe Colorado cu a protesta contra e construccion di hotel Secrets. Asina e sentencia dicta diamars pa hues ta mustra. Noticiacla a raporta caba riba e decision pa para tur trabou di construccion, pendiente e decision di gobiernbo, pero ainda no tabatin e sentencia. E sentencia mientrastanto ta mustra e detayenan specifico y motivacion di hues di LAR.
E GRUPO
E unico dos personanan di e grupo di 10 cu si a haya rason, ta pasobra primorcialmente nan residencia (percela) ta esunan mas cerca di e area di construccion. Mayoria di e ponencianan cu gobierno a trece, a keda rechasa pa e hues di LAR, unda cu ta mustra cu gobierno no a cumpli cu peticionan haci den margen di tempo y ademas, e loke cu nan por a haya (e 2 personanan en cuestion), ta mustra claramente cu e trabounan ta viola e regla y ley segun e asina yama ROPV, cu ta stipula kico por y no por den e area aki. Entre e puntonan, cu e construccion ta birando mas grandi cu originalmente ta papia di dje, (900 camber enbez di 600), y cu e haltura tambe ta contra e regla stipula originalmente. Hues den e sentencia ta para tur trabou, y ta duna e minister di infrastructura y medio ambiente, e tempo di 3 luna pa dicidi riba e obhecion cu e dos ciudadanonan aki a presenta contra e proyecto. Click AKI pa e sentencia di e caso.
The translation that I received:
The government has 3 months to answer the questions of 2 of the 10 people who complaint against the construction of the Secrets Resort in Sero Colorado. All other claims were dismissed by the judge as the 2 were clearly negatively affected by the construction. The claims is that the initial agreement was for a hotel of 600 rooms, now going to be 900 as well as the hotel being built taller/higher than originally agreed upon (based on zoning restrictions). So now the judge has provided the government 3 months in order to provide additional information.


text: Diabierna mainta un patruya di Sanicolas pasando na e costanan pariba a nota un boto sospechoso pasando cu velocidad halto den e lama pariba di KIA, mesora a tuma contacto cu polis maritimo y tambe Kustwacht pa verifica si lo por tabata trata di un di nan botonan, pero ambos a bisa cu no. Entretanto e boto a para un rato keto den lama y polisnan cu a keda vigila a nota cu aki ta trata di un boto chikito pero dibiaha nan a primi trot sigui bay nort y polis a sigui vigile mientras kustwacht a keda di manda un boto pa check un que otro.. Un rato despues a drenta informe di cu aki lo ta trata di un boto di Marina Real.


text:
BONEIRU.
E 2 DIGIBOARD NAN KU A WORDU HORTA , ENTREGA BEK NA KOLEGIO KRISTU BON WARDADOR.
Awe mainta tabata unu agradabel pa kabes di skol di kolegio kristu bon wardador na momentu ku nos a tuma kontakto kune pa informe ku nos tin e 2 digi board nan ku a keda horta djabierne marduga bek pe.
Nos ta sumamente kontentu di por a debolbe e 2 digi board nan aki pa e mucha nan por sigi hanja nan les nan for di dje.
Danki na esun of esun nan ku a pone e digi board nan den nos kura di kas.
E famia di LIVE FM ta kontentu di por a interveni pa por a logra hanja nan bek.
Juf Carine y juf Juraima tabata hopi kontentu.
FUENTE: AIMED AYUBI.
NOTISIA KU BO POR KONFIA.


text:
Diaranson a realisa e prome vuelo di entrenamento cu nan MQ-9 Reaper hulandes cu exito na e airport di Hato na Curaçao! Hustamente despues di 9:30 di anochi (ora local na Hulanda), e MQ-9 no tripula a aterisa di forma sigur. E vuelo a ser pilotea pa pilotonan for di un cabina riba tera. Esaki ta ser denomina ‘Sistema di Aeronave Pilotea via “Control Remoto”; of RPAS (Remotely Piloted Aircraft System).
E MQ-9 Reaper awor ta parti di Defensa di Caribe. E pilotonan di e MQ-9 di e Forza Aereo lo practica y entrena eynan pa nan familiarisa cu e avion nobo aki, cu por recopila informacion for di halto. Porfin e aeronave aki tambe por ser usa pa apoya autoridadnan civil, pa investigacion y vigilancia. Parti di esaki ta implica e cooperacion cu Estados Unidos, por ehempel, den operacionan antidroga. E obhetivo principal di e aeronave ta e reconocemento y, por lo tanto, e no ta arma.
Ministerio di Defensa di Hulanda


text:
Human Rights Defense Curaçao (HRDC) en koperashon ku ACNUR, e Agensia di Nashonnan Uní pa refugiado, ta ekstendé un grato invitashon na e feria di 14 organisashonnan lokal ku ta traha na servisio di e hende mas vulnerabel. Ban selebrá Dia Internashonal di Refugiado huntu!
E evento Refugiado ta di Tur Tempu lo ta un okashon pa kompartí informashon, konosimentu i ekspreshon kultural ku migrantenan di diferente pais ku ta biba na Kòrsou. Tin tayernan i musika.
Dia: djasabra 18 Yüni 2022
Ora: 16:00-20.00
Lugá: entrada HRDC Molenplein 107, patio di Martinuscentrum, Pa mas informashon: +5999-7880126/+5999-5676707
events@humanrightsdefense.org


text:
Minister Rocco Tjon: TA DUNA OIDO NA SINDICATONAN Y TRAHADONAN DI KIA
Minister Rocco Tjon:
TA DUNA OIDO NA SINDICATONAN Y TRAHADONAN DI KIA
ORANJESTAD – Recientemente, por a tuma nota di un conferencia di prensa di parti di sindicatonan TOPA y SEPPA na KIA, kendenan a entrega algun punto di preocupacion dirigi na Minister di Husticia y Asuntonan Social Sr. Rocco Tjon. Minister Tjon a tuma nota di e conferencia di prensa aki, y na mes momento a indica cu e no a wordo informa oficialmente cu lo bay tin un conferencia di prensa mainta, sinembargo a tuma nota si di nan puntonan di preocupacion. Minister Tjon a aclarea cu sindicatonan ta un partner strategico hopi importante den e maneho actual di su Ministerio, mirando cu na mas di cinco ocasion a reuni cu sindicatonan y “dienstgroepen” riba e situacion di KIA di cual diferente punto a wordo treci padilanti. E ultimo reunion tawata dia 18 di Januari, caminda a combersa riba diferente puntonan entre otro algun di e diesun puntonan cu nan a trece padilanti.
E Mandatario a parti e puntonan di preocupacion den cuater categoria. E prome parti ta indica cu Minsterio di Husticia y Asuntonan Social no lo tin atencion pa KIA, y e motibo principal pa e ponencia aki segun e sindicatonan ta, cu Minster Tjon no a bishita KIA ainda. Pa aclarea e prome parti, Sr. Tjon a pone enfasis riba e hecho cu mas di 60 departamento ta cay bou di su Ministerio, pues ainda no a haya e oportunidad di bishita tur departamento debidamente. No obstante esaki, e Mandatario a aclarea tambe cu e ta maneha un “open door policy”. Pa e motibo aki, den e carta caminda e ta contesta sindicatonan, a splica tambe cu tur personal cu ta traha na KIA, cu a solicita un reunion cu su persona durante e cuater lunanan aki, a wordo atendi debidamente, di cual den tur transparencia, e tin e lista cu tur e nombernan y datos di esakinan.
Adicionalmente, a toca e parti di reorganisacion, di cual tambe a splica durante nan ultimo reunion di dia 18 di Januari, cu actualmente ta en espera di e rappport di e “bezwaaradviescommissie” pa por continua cu e evaluacion, cual ta parti di e procedura di un reorganisacion. Si tur cos ta bon, segun indicacion di Departamento di Recurso Humano (DRH), pa comienso di Maart e rapport lo keda cla, y lo bolbe reuni riba e topico aki.
Siguientemente, a toca e punto cu e Mandatario, durante un conferencia di prensa, lo a bisa cu e director di KIA lo ta na cas, sinembargo, esaki no ta cuadra cu e realidad, y como tal a data bek na e link di e conferencia di prensa, cual ta disponibel riba medianan social di Ministerio, pa esnan cu kier scucha esaki un bes mas. E organo independiente, cual ta “stelsel bewaken en beveiligen” a indica cu e director na e momentonan aki no por ta na KIA. Cada menasa ta diferente y e informacion di e menasa ta dicidi e tipo di medida cu ta wordo tuma. Pa e motibo aki e ta algo cu ta wordo observa continuamente, pues na momento cu ricibi conseho for di e organo aki, e Director lo bolbe bek KIA. E ultimo punto cu a wordo menciona ta cu durante nan ultimo reunion, nan a expresa nan malcontento cu e funcionamento di e director, di cual Minster Tjon a indica na nan cu e lo hiba un combersacion cu e Director y traha palabracionan y lo mantene nan al caso di esaki.
Por ultimo, Minister Tjon a expresa cu di su banda e ta wak bek na un bon cooperacion cu e sindicatonan y ta asegura cu esey ta e intencion di su Minsterio mirando padilanti. Na mes momento, a aclarea tambe cu un bishita no ta defini e atencion cu ta wordo brinda na e departamento, pa accentua esaki a pone enfasis riba e hecho cu a aloca 1.5 miyon florin adicional pa diferente proyectonan cu ta bay eleva siguridad pa e personal di KIA. E secretariado a manda un contesta pa sindicatonan riba tur e puntonan aki, y nan a ricibi e carta aki, mientrastanto secretariado di Ministerio conhuntamnete cu secretariado di e diferente sindicatonan ta planiando e siguiente reunion.


text:
Firebirds ta bai p’un racha nobo den 2018
WILLEMSTAD. –
Firebirds e ekipo ku hopi hende tabata papia di dje for di den kabamentu di aña pasá a tene nan promé rueda di prensa ofisial djawebs anochi na Brakkeput Mei Mei ku e meta pa presentá e ekipo, e patrosinadornan ofisial i tambe revelá nan ünifòrm nobo.
Tabata un anochi ameno den presensia di medionan di komunikashon, spònsernan, dirigentenan administrativo i tambe coach i hungadónan di Firebirds. Sr. Bradley Stuart, Presidente aktual di Firebirds a habri e anochi yamando tur presente bonochi i a gradesí tur pèrsona ku a hasi akto di presensia. Sr. Stuart a enfatisá riba e importansia di e rueda di prensa aki pa motibu ku ta esaki ta e promé rueda di prensa ofisial di e ekipo i ku esaki lo sirbí pa introdusí e ekipo i su spònsernan ofisialmente na e mundu di beisbòl na Kòrsou.
Organisashon di Baseball Montaña Direktiva di Organisashon di Baseball Montaña (OBM) enkabesá pa señor Robert Martis ta un di e pionero nan di mas grandi segun Sr. Stuart. Sr. Stuart a gradisí direktiva di OBM pa e konfiansa ku nan a hinka den e komishon i ku awe Firebirds ta realidat. Kampionato 2018 “Despues di hopi preparashon durante lunan tras di lomba nos ta bai p’un racha nobo”, segun palabranan di Sr. Stuart. Esaki a bira e lema di Firebirds pa 2018 mirando ku a hasi varios kambio den e ekipo ku e meta pa hasi esaki muchu mas kompetitivo riba tereno i asina kuminsá un kultura ganadó den e organisashon.
Tambe a hiba palabra Sr. Hensley Josephina, Manager di e ekipo di Firebirds AA. Sr Josephina a splika ku e ta Manager di e ekipo ku e ta karga tur responsabilidat komo Manager, pero e ta konta ku ful sosten di su coachnan: Sr. Norval “Payo” Faneyte, Hunphrey Granger i Franco Wawoe. Mas aleu Sr. Josephina a bisa ku mirando e hungadónan ku ya e ekipo tabata tin i esnan ku a wòrdu atkerí e aña aki, e ekipo di Firebirds lo bai demostrá klase riba tereno.
Entre e hungadónan ku a wòrdu atkerí ta e poderoso Lorvin Louisa – eks-hungadó di Sta Maria Pirates, Quensy Lambertina i Laishenel Lacruz ku a bini for di Royal Scorpions, Ludwin Obispu ku a bini for di e ekipo di Wild Cats, Churandy La Cruz i Terrence Josephina ku ta eks-profeshonal, Hendrick Kinburn ku a bini for di Sta Rosa i e artista Jaidorick Woods ku a bini bèk den beisbòl despues di algun aña
Spònser Firebirds e aña aki ta konta ku un kantidat di kuater spònser, entrenan Citizens Insurance komo spònser prinsipal i ACU komo cospònser den Liga Hubenil. Tambe Firebirds ta konta ku Curoil, Cursoft i Brakkeput Mei Mei. Sr. Stuart ta di opinion ku e echo ku nan a atkerí e spònsernan aki no solamente ta bon pa e ekipo di Firebirds, pero e ta bon pa e beisbòl lokal tambe pa motibu ku esaki lo motivá i duna otro instansianan e konfiansa pa tambe yuda.
Representantenan di Citizens Insurance i ACU tabata presente i ambos a hiba palabra. Señora Jacqueline Bernabela di Citizens a bisa ku ta importante pa kompanianan lokal kere i sostené deporte lokal. Ku esaki den mente, Citizens a aportá na e ekipo di Firebirds pa aña 2018. Mas aleu Sra. Bernabela ta probechá di e momentu i ta invitá tur pèrsona pa pasa na Citizens paso nan tin e miho prima i e mihó servisio.
Señor Angelo Davelaar, Presidente di ACU tambe a hiba palabra. Den su diskurso e ta bisa ku tabata fasil pa ACU koperá ku e ekipo di Firebirds mirando ku nan tambe ta bayendo pa un racha nobo komo kompania. Tambe e ta di opinion ku ta den tipo di kosnan asinaki mester invertí paso deporte i spesifikamente e deporte di beisbòl ta algu di pueblo. P’esei nan ta sumamente orguyoso di por a kontribuí ku Firebirds i ta deseánan tur klase di éksito.
Ünifòrm Despues ku e patronisadornan a hiba palabra, e ekipo di Firebirds a presentá nan ünifòrm pa kampionato 2018. Kuater hungadó a presentá e ünifòrm kompleto na prensa i demas invitadonan. Tabata un ünifòrm blanku ku e nòmber di e ekipo dilanti i den lomba posishoná riba e number tabata tin e logo di Citizens Insurance komo spònser prinsipal. Señora Jacqueline di un forma ofisial a hasi entrega di e ünifòrm na e Manager Sr Josephina.
Señor Stuart a terminá e anochi gradisiendo un biaha mas nan patrosinadornan ofisial: Citizens Insurance, Curoil, ACU, Cursoft i Brakkeput Mei Mei i a invitá tur hende pa tei presente djamars próksimo 24 di Aprel na stadion di Rif pa presensiá nan promé partido kontra di e ekipo di Sta Maria Pirates. El a menshoná ku lo bai ta un bon ekspektakulo mirando ku nan lo sali tèst nan ekipo kontra di un dje ekiponan ku a hunga final aña pasá.


text:
Kralendijk – Mi ta sumamente kontentu di mira boso na e konferensia akí, Kickoff Masterplan 2030, pa asina huntu nos determiná futuro di Boneiru, ku otro palabra, nos mes futuro. Mi ta mira grandi i chikí, hòmber i muhé, empresario, studiante i empleado públiko, tur huntu aki den e sala akí, i mi sa ku na kas tambe tin hopi ta sigui nos na television i riba Facebook. Un danki ta bai na boso tur. Boso partisipashon masal i e gran interes ku boso ta demostrá ta mustra kon importante futuro di Boneiru ta den boso bista.
Ora mi a kuminsá prepará e presentashon akí, mi a ripará ku mi rekuerdonan tabata hiba mi bèk na mi infansia, tempu ku mi a pasa kasi tur mi fakansinan aki na Boneiru. Mi mama ta di Boneiru, mi tata ta hulandes nasí na Kòrsou, i ami mes a krese na Kòrsou. Mi tabata disfrutá masha tantu di mi fakansinan na Boneiru. Ainda mi por sinti den mi boka e eiskrim i batata hasá di Supercorner i e krokètnan di Bebi ‘monchin. Boneiru semper a duna mi un sentido di libertat i siguridat, di un lugá kaminda bo por sinti bo berdaderamente kuidá i protehá … ku hende sinseramente amabel i ku ke otro bon.
Dia 17 di desèmber 2004 mi a bin biba na Boneiru. E tempu ei, mi opa tabata basta malu i mi a kaba di risibí un oferta pa bin traha pa Teritorio Insular komo konsehero di maneho pa Bienestar. Den e temporada ei, mi a mira ku mi mes wowo kon kos ta ora bo mester dependé riba Kòrsou. No tabatin remedi, pasobra a keda sin paga. Komo hende, nos tin e tendensia di lubidá ta di unda nos a bin, pero esei ta un tema pa otro okashon. Te dia djawe mi ta agradesido ku mi por tabata aki den e último dianan di mi opa, i risibí un poko di su sabiduria.
Un di su konsehonan tabata ku, komo hende muhé, bo mester a sòru di ta independiente finansieramente. Mi mama mes tambe a tuma e konseho ei na pechu i tabata un muhé ku a traha duru. For di chikí, el a mustra mi ku hende muhé tambe por manehá un kas riba nan mes forsa. No tabata por otro tampoko, pasobra aunke mi tata tabata di un famia ku moda, mayor parti di tempu e tabata na kas ta biba dushi, ku otro palabra, ku ekseso di alkohòl i otro tipo di stimulante!
Ta p’esei mes, un di mi soñonan pa Boneiru ta pa mucha muhé i hende muhé den nos komunidat kai ménos pa hòmber labiadó ku no ke nada otro sino “biba dushi”, i pa e hende muhénan akí haña oportunidat den bida i usa e oportunidatnan ei tambe, pa asina alkansá nan potensial i logra mas den bida.
Den nos kultura, ku kon ku bai bin tin su aspektonan un tiki machista, komo hende muhé por ta difísil pa bo para riba bo mes pia. Pero damanan, mamanan, muhénan, damitanan: Kere ku boso por. I no lubidá ku formashon di e hòmbernan di futuro ta den nos mes man!
Damanan, si mi tin mag di duna boso un konseho, ta esaki: Stop looking for the glass slipper to wear and start looking for the glass ceilings to shatter!
Den mi adolesensia, un di mi mihó amigunan tabata yu hòmber di Miguel Pourier i mi tabatin mashá atmirashon pa su tata. Mi ta kòrda kon tabatin un wèlga na Kòrsou anto ku tur e wèlguistanan a bin aglomerá na kas di famia Pourier. Mi a keda asombrá di mira kon kalmu Miguel Pourier a keda i ku kuantu rèspèt i amor el a keda papia ku e wèlguistanan. Den mi bista, e manera ku e wèlguistanan tabata trata Miguel Pourier tabata sumamente inhustu, anto ora mi a puntr’é alrespekto, e di ku tur hende tin derecho di ekspresá nan malkontentu i ku e ta asumí ku no ta nada personal nan tabatin kontra dje, sino ku mas bien nan aktitut tabata dirigí riba su ròl komo mandatario. El a siña mi ku e trabou di un polítiko òf mandatario ta un di e trabounan di mas ingrato i na mes momento mas bunita ku por tin, basta ku bo ehers’é na un manera íntegro i honesto.
Esei ta hiba mi na mi di dos soño pa Boneiru na 2030: pa e ta uni sla kaminda nos ta biba ku otro ku rèspèt, integridat i honestidat, kaminda por papia di berdadero inklusividat i kaminda no ta ekskluí niun hende, kaminda esnan ku ta bin en buska di algu ta bin aportá algu di igual balor tambe, no kralchi i fantasia, sino algu di balor igual òf asta mas haltu ku loke nan a bin buska! Un Boneiru kaminda, a base di diálogo, nos lo sa di yuda otro yega mas leu, pa asina nos tur por tin un bida mihó.
Mi tabatin 19 aña dia mi a bai studia na Hulanda. Aya, mi a bira miembro di MAAP, un movementu di hóben antiano i arubano ku e meta pa hala atenshon na, entre otro, algun di e retonan sosial ku nos tabata enfrentá. E tempu ei, tabatin hopi problema ku droga. Nos a organisá un reunion di e hóbennan di MAAP ku Rita Verdonk, kende e tempu ei tabata minister hulandes di Integrashon i Inmigrashon. Durante e enkuentro, el a splika nos ku e tabata konvensí ku tur hóben antiano i arubano ku bin Hulanda ta bini pa nan por tin un scooter i un telefòn selular, i ku nan tabata dispuesto di drenta mundu kriminal si ta nesesario pa logra esei. E imágen ku el a pinta di nos a shòk mi, pero mi a sali asta mas motivá pa un dia drenta polítika.
Despues di mi estudio, na desèmber di 2004, mi a muda bin Boneiru pa kuminsá traha komo konsehero di maneho pa Bienestar, i pa mi por ta serka di mi opa i mi oma. Mi tabata enkantá! Tempu ku mi tabata mucha, den fakansi, mi oma tabata hala mi su tras i bai bishitá kantidat di hende grandi. Mi tabata gusta sí, aunke mi motibunan (mangel i limonada) probablemente no tabata meskos ku di dje. Kasi sigur e tabata bai pa tuma konseho. Semper Oma tabata bisa mi pa tende di hende grandi, pasobra nan tin hopi eksperensia. Te dia djawe mi ta agradesido n’e pa esei, i p’esei mi ke traha asta mas duru pa por ofresé tur grandi riba nos isla un bon futuro.
Na 2013, mi a disidí di drenta MPB. Ta difísil pa bo ignorá ken bo ta di paden i e tempu ei tabatin un nesesidat urgente di renobashon den polítika boneriano; sigur despues di 10-10-10 ora ku nos a bira un entidat públiko di Hulanda. Na mei di 2016, mi a bira diputado di Asuntunan Sosial, Enseñansa, Hubentut, Kultura i Salubridat. Lamentablemente, e koalishon ei no a dura. Pero for di aprel di e aña akí mi tin e privilegio di ehersé e bunita funshon akí atrobe. Ta algu ku mi ta hasi ku mashá plaser i di henter kurason!
Na mes momento, esei ta hiba na mi siguiente soño pa Boneiru 2030:
Mi ke pa prinsipalmente nos grandinan, mucha i esnan ku ta pará mas suak den sentido sosial por tin e mesun fasilidatnan básiko di seguro sosial ku tin na e parti europeo di Reino. Tur dia atrobe, mi kurason ta hasi doló ora mi mira kuantu hende na Boneiru te ainda ta biba bou di nivel di pobresa. Na mes momento, e doló akí ta duna mi mas forsa i determinashon pa sigui lucha pa e soño ei.
Ademas, mi deseo ta pa mucha por krese na un manera sano, no den pobresa ni den un kas kaminda tin violensia òf agreshon, i pa nan por tin tur chèns pa desaroyá nan propio potensial, pa despues nan por tin un oportunidat hustu pa logra di tin un bida agradabel i pa nan por nifiká algu pa komunidat.
Ta p’esei mes mi ta keda traha sin kansa pa kombatí violensia doméstiko i pa lanta un Family Justice Center, un House of Hope, esta, un sentro ku un enfoke multidisiplinario pa duna e mihó sosten posibel na hende ku a haña nan konfrontá ku violensia doméstiko, eksplotashon òf trafikashon di hende. Nos mester por tende mucha ta hari i grandinan kontentu atrobe den bario.
Por último, mi ta deseá ku pa na 2030 nos por ta orguyoso di nos isla i nos patrimonio kultural, i ku nos a bira konsiente di e balor di nos kultura i nos ekspreshonnan artístiko i kulinario. Esaki tambe ta algu sumamente importante pa Boneiru por sigui desaroyá komo un Blue Destination kaminda kresementu ekonómiko duradero ta bai man den man ku maneho di kultura i di naturalesa.
No ta sobra mi nada mas sino di deseá boso tur un dushi konferensia. Mi ta masha interesá di skucha kiko ta boso soño- i deseonan pa futuro di Boneiru na 2030: nos futuro.
TOESPRAAK GEDEPUTEERDE NINA DEN HEYER KICKOFF MASTERPLAN 2030
Kralendijk – Het doet mij zo goed u allen hier aanwezig te zien tijdens deze Kickoff Masterplan2030 conferentie om gezamenlijk de toekomst van Bonaire, onze toekomst, te bepalen. Jong, oud, man, vrouw, ondernemer, student en ambtenaar, ik zie ze allemaal in de zaal zitten en ik weet dat er thuis ook velen via tv en Facebook meekijken. Dank u allen daarvoor. U toont met deze overweldigende interesse en deelname hoe belangrijk de toekomst van Bonaire voor u is.
Toen ik begon met de voorbereidingen voor deze presentatie vandaag, merkte ik dat mijn gedachten me terugbrachten naar hoe ik als klein kind zelf bijna iedere vakantie op Bonaire was. Ik ben de dochter van een Bonairiaanse moeder en Nederlandse vader die op Curacao geboren is en ben op Curaçao opgegroeid. Ik vond het heerlijk om als kind hier te komen. De ijsjes en frietjes van supercorner en de kroketten van Bebi ‘monchin kan ik nog proeven. Bonaire gaf altijd het gevoel van vrijheid en veiligheid, een soort magische warme deken gevoel…waarbij men oprecht vriendelijk is en om elkaar geeft.
Op 17 december 2004 ben ik op Bonaire komen wonen. Mijn opa was in die tijd ernstig ziek en ik kreeg een baan aangeboden om bij het eilandgebied te komen werken als beleidsadviseur welzijn. Ik heb in die periode gezien wat het betekende om afhankelijk te zijn van Curaçao. Medicijnen waren er niet omdat de rekening niet was betaald. Als mens hebben we de neiging te vergeten waar we vandaan zijn gekomen, maar dat is voor een andere keer. Ik ben er nog steeds dankbaar voor dat ik de laatste periode van m’n opa’s leven met hem heb mogen doorbrengen en nog wat wijsheden heb mogen ontvangen.
Een ervan was dat je als vrouw er voor moest zorgen dat je financieel onafhankelijk was. Mijn moeder heeft dat ook ter harte genomen en was een harde werker. Zij liet mij al op jonge leeftijd zien dat vrouwen op eigen kracht een huishouden kunnen runnen. Zij moest ook wel, want alhoewel mijn vader van goede financiële komaf was, zat hij vaker thuis en genoot hij van het leven. Met andere woorden alcohol en andere genotsmiddelen werden bovenmatig genuttigd!!
Een van mijn dromen voor Bonaire is dan ook dat de meisjes en de vrouwen in onze samenleving weerbaarder zijn voor praatjes van “levensgenietende “ mannen, de kans krijgen en pakken en het beste uit hunzelf halen om zo meer te bereiken.
In onze toch enigszins machocultuur wordt het je als vrouw vaak lastig gemaakt jezelf staande te houden. Maar dames, moeders, vrouwen, meisjes: Geloof in je eigen kracht, bovendien de sleutel en vorming van de toekomstige man hebben we zelf in handen!
Dames als ik een ding mag meegeven: Stop looking for the glass slipper to wear and start looking for the glass ceilings to shatter!
In mijn tienerjaren was een van mijn beste vrienden de zoon van Miguel Pourier en ik bewonderde zijn vader ontzettend. Ik herinner me dat er een staking was op Curacao en dat
alle stakers zich verzamelden bij het prive-huis van de familie Pourier. Het verbaasde me om te zien hoe rustig Miguel Pourier bleef en met hoeveel respect en liefde hij over de stakers bleef praten. In mijn ogen was het zeer onterecht dat de stakers zo met Miguel Pourier omgingen en toen ik hem er naar vroeg gaf hij aan dat iedereen recht heeft om zijn grieven te uiten. Dat hij er van uit ging dat het niet persoonlijk was maar dat het gericht was op zijn rol als bestuurder. Hij leerde me dat politiek of bestuurder zijn een van de meest ondankbare maar toch mooie banen is als je het ook met oprechtheid en eerlijkheid uitvoert.
Dit brengt mij tot mijn tweede droom voor Bonaire in 2030: een eiland waarbij we met respect, oprechtheid en eerlijkheid met elkaar samenleven, waar inclusiviteit hoogtij viert en niemand wordt buitengesloten, waar degenen die iets komen halen ook iets van gelijke waarde komen brengen, geen spiegeltjes en kraaltjes maar echt iets van gelijke of hogere waarde! Een Bonaire waar we op basis van dialoog elkaar tot grote hoogtes weten te pushen zodat we allemaal een beter leven krijgen.
Ik was 19 toen ik in Nederland ging studeren en werd daar een lid van MAAP, een beweging van Arubaanse en Antilliaanse jongeren om onder andere sociale uitdagingen waar wij mee te maken hadden onder de aandacht te brengen. In die tijd waren er vele issues met drugs. We organiseerden een meeting met de MAAP jongeren en Rita Verdonk, toentertijd de Nederlandse minister van Integratie en Immigratie. Tijdens die bijeenkomst vertelde ze dat ze ervan overtuigd was dat alle Antilliaanse en Arubaanse jongeren naar Nederland kwamen om een scooter en mobiele telefoon te kunnen hebben en als het nodig was het criminele pad opgingen om dat voor elkaar te krijgen. Ik was geschokt door het beeld dat zij neerzette van ons, maar het motiveerde me nog meer om uiteindelijk de politiek in te gaan.
Na mijn studie vertrok ik dus in december 2004 naar Bonaire om als beleidsadviseur welzijn aan de slag te gaan en bij mijn grootouders te kunnen zijn. Dat vond ik heerlijk! Sinds klein, gedurende de vakanties, nam ze me op sleeptouw langs allerlei oudjes. Ik vond het waarschijnlijk om andere redenen dan haar leuk (snoep en limonade). Zij ging waarschijnlijk om advies te krijgen. Mijn oma vertelde me altijd om goed naar de ouderen te luisteren, die hadden immers veel gezien en meegemaakt. Ik benhaar daar nog altijd dankbaar voor en het maakt dat ik nu extra hard wil werken om alle ouderen op ons eiland een goede toekomst te kunnen bieden.
In 2013 besloot ik me aan te sluiten bij de MPB. Het bloed kruipt waar het niet gaan kan en het was hoog tijd vernieuwing en verbetering te brengen in de Bonairiaanse politiek, zeker na 10-10-10 waarin we een openbaar lichaam van Nederland waren geworden. In mei 2016 werd ik gedeputeerde van sociale zaken, educatie, jongeren, cultuur en gezondheidszorg. Helaas hield de coalitie niet lang stand, maar sinds april van dit jaar mag ik dit mooie ambt weer uitoefenen. Ik doet dat met heel veel plezier en heel mijn hart!
Dat vertaalt zich dan ook in mijn volgende droom voor Bonaire 2030:
ik zou willen dat met name bejaarden, sociaal zwakkeren en kinderen de basisvoorzieningen hebben zoals we die ook in het Europese deel van Nederland kennen. Het doet me iedere dag pijn te zien hoeveel mensen op Bonaire nog onder de armoedegrens leven. Deze pijn geeft me tegelijkertijd nog meer kracht en volharding om hiervoor te knokken.
Daarnaast wil ik dat kinderen gezond kunnen opgroeien, dat ze niet hoeven op te groeien in armoede of in een huis met agressie of geweld en dat ze alle mogelijkheden krijgen zich te ontwikkelen binnen hun eigen kracht en kunnen, zodat ze later echt gelijke kansen hebben op een fijn bestaan en iets kunnen betekenen in de maatschappij.
Dit maakt ook dat ik me ook keihard blijf inzetten voor het bestrijden van huiselijk geweld en de oprichting van een Family Justice center, een House of Hope, oftewel een centrum met een multidisciplinaire aanpak om mensen die te maken hebben gehad met huiselijk geweld, uitbuiting of mensenhandel op een zo goed mogelijke wijze te ondersteunen. In de wijken moeten weer de geluiden van lachende kinderen en vrolijke ouderen klinken.
Tot slot zou ik willen dat we in 2030 het voor elkaar hebben gekregen dat we trots zijn op ons eiland, ons cultureel erfgoed en dat we ons bewust zijn van de waarde van ons cultuur en artistieke en culinaire uitingen ervan. Dit is ook van groot belang binnen de verdere ontwikkeling van Bonaire als Blue Destination waarbij duurzame economische groei hand in hand dient te gaan met cultuur- en natuurbeheer.
Rest mij niets anders dan jullie allen een hele fijne conferentie toe te wensen en ik kijk erg uit naar al jullie dromen en wensen voor de toekomst van Bonaire in 2030, onze toekomst.


text:
Kralendijk – Tourism Corporation Bonaire huntu ku BONHATA i Entidat Publiko (OLB) lo lansa e programa di ‘Bonaire Friendly Safety Seal’ (BFSS) riba nos isla. E programa di sertifikashon aki lo duna nos i nos bishitantenan un sentido di seguridat durante nan estad
íia den e parti di salú i seguridat.
E meta di e programa di sertifikashon ta pa mehorá e protokòlnan di higiena i seguridat rònt Boneiru i sigurá
, ku negoshinan lokal den sektor turistiko ta kumpli ku e standartnan relashoná ku e programa ofisial di ‘Bonaire Friendly Safety Seal’ (BFSS).
Pa por wòrdu rekonosí i pa risibí e serifikado di BFSS, negoshinan lo tin ku atherí na diferente protokòl, pólisanan, i inspekshon ‘on-site’. Ora ku e asesornan duna aprobashon, e negoshinan lo risibí e ‘seal’ ofisial di oro, kual lo mester wòrdu desplegá na e negoshi, i tambe riba nos plataformanan ònlain.
E programa di BFSS a ser kreá dor di TCB i ta ser akreditá i rekonosé dor di Qesh Services. Qesh Services tin mas di 20 aña di eksperensia profeshonal pa implementá manehonan di sistema den kalidat, bienestar, seguridat i salú.
Lo tin 10 diferente kategoria ku negoshinan por skohe for di dje: Akomodashon, Kasino, Car Rentals, Operador di tur, Operador akuátiko, Taksi, Restorant, Food Trucks, Pakus i Spa/Salon.
E programa di BFSS ta planiá pa wòrdu lansá den luna di mei 2021, kuminsando ku seshonnan di training pa e asesornan. Siguí pa e ‘pilot program’ kaminda ta enkurashá un negoshi di kada kategoria pa partisipá. E sekuensia di implementashon di e proyekto aki ta den su fase final pa konfigurá e programa. Otro siman lo anunsiá kon i na unda negoshinan por registrá pa partisipá den e programa di BFSS. E programa di BFSS ta derivá for di e ‘Tourism Recovery Plan’ i ta wòrdu koordiná i implementá dor di TCB.
Lesa tambe:
- Atenshon pa ‘Purple Friday’ na SGB
- Petishon pa e kompensashon pa mucha ku kuido intensivo ta posibel te ku 30 di desèmber 2022
- Konsulta via internèt tokante sosten sosial i kombatimentu di violensia doméstiko i maltrato di mucha
- BONHATA furioso ku e karganan ekonómiko diripiente pa hotel i restorant
- Prevení Zika, Dengue i Chikungunya |Aviso pagá


text:
Luz Berde pa Geel cu Blauw?
Confianza
No a tuma mucho tempo despues di eleccion pa e relacion anterior entre MEP y sr. Otmar Oduber haya antencion. Por ehempel, e dianan despues di eleccion por a nota den e estadisticanan di ArenaPoliti.co cu un articulo di 2016 di MEP entregando un keho contra sr. Oduber a wordo habri miles di biaha. Esnan cu ta corda varios reunion publico den cual ex-minister Oduber mester a contesta preguntanan, tambe lo corda cu ‘confianza’ lo ta un di e ultimo palabranan cu ta(wata) describi e relacion entre MEP y sr. Oduber.
Con MEP por forma un gabinete cu credibilidad trahando cu un ex-minister cu nan a purba convence Pueblo cu no ta di confia y no ta integro? Imposibel? No.”
Mientrastanto nos tin un resultado di eleccion cu na e momentonan aki ta mustra den direccion di tres opcion principal como proximo gobierno: un coalicion di MEP y POR, un coalicion di MEP, POR y ReD, of un zakenkabinet. Un zakenkabinet ta un posibilidad serio, pero MEP y POR a base di nan mayoria den asiento (no den voto) tin e derecho di forma un gabinete politico y a expresa di kier haci e intento pa forma un gabinete politico. Pero con bo ta forma un coalicion si tin un falta di confianza den integridad? Con MEP por forma un gabinete cu credibilidad trahando cu un ex-minister cu nan a purba convence Pueblo cu no ta di confia y no ta integro? Imposibel? No.
Crediblidad
Nos tin cu tene na cuenta cu e necesidad di crea un proximo gobierno pa Aruba ta surpasa interesnan partidista. Asientonan no ta bin sin responsabilidad. Naturalmente un zakenkabinet ta keda un opcion. Pero considerando e desaroyonan actual, ta mustra cu ‘Plan A’ pa MEP ta un coalicion hunto cu POR y ReD. Pues enfocando riba con MEP por tin credibilidad formando un coalicion cu un partido di cual su lider como minister no (tawata) tin confianza di MEP, por wak un solucion den exigi leynan cu ta percura pa hopi mas transparencia y responsabilisacion den gobernacion. Tambe un cambio den e ley di destaho publico y depolitisacion di nombramentonan laboral. Leynan cu por wordo aproba durante ‘e prome 100 dia’ di gobernacion mientras cu por traha segun e principionan di e leynan aki desde prome dia di gobernacion. Lo mester trata di un mehoracion serio y drastico den transparencia gubernamental y no ‘transparencia conveniente’.
Leynan cu por wordo aproba durante ‘e prome 100 dia’ di gobernacion mientras cu por traha segun e principionan di e leynan aki desde prome dia di gobernacion.”
Hefe di Gobierno
E fraccionnan den Parlamento sosteniendo e coalicion, incluyendo e presidente di Parlamento, lo mester eherce e trabou di controla gobierno den un forma serio pa e gobierno di coalicion por tin credibilidad. E weganan di (keda sin) yama reunionan publico ora ta cumbini gobierno y frustra nos democracia parlamentario mester keda den pasado.
Como oposicion fraccion di MEP, y tambe sr. Andin Bikker, no tawata tin e poder pa exigi mas responsabilisacion di ministernan cu no ta contesta tur pregunta of duna tur documento na Parlamento. Pero proximamente, como parti di un mayoria den Parlamento, no tin motibo pa tolera situacionnan similar, considerando cu un mayoria den Parlamento tin e poder pa exigi transparencia y responsabilisacion di ministernan y por kita nan confianza den ministernan cu no ta cumpli. Parlamento lo mester realmente asumi e responsabilidad di ta hefe di e ministernan, a pesar di nos sistema parlamentario cu tin e debilidad di crea un dependencia di parlamentarionan riba ministernan.
Pues tin diferente forma di traha cu por compensa un falta di confianza entre partidonan y percura pa credibilidad den un coalicion, na luga di pretende cu diripiente tur cos ta bon y tur hende ta integro ‘djis’ pa forma un gobierno.
Parlamento lo mester realmente asumi e responsabilidad di ta hefe di e ministernan.”
Mester remarca cu sr. Otmar Oduber continuamente a nenga e falta di integridad cu MEP a acusa su persona di tin y a expresa cu “partido MEP simplemente pa nan incapacidad di por haci nan trabou den parlamento, ta uza instancianan manera Ministerio Publico pa haci politica.” Sr. Oduber tambe a campaña cu ‘transparencia’ y ‘bon gobernacion’ como puntonan di programa. Aceptando y participando na un nivel mas halto di Good Governance lo yuda crea credibilidad pa un posibel coalicion cu MEP.
Contrario na MEP, lider di ReD sr. Ricardo Croes si a sigui cuestiona e integridad di sr. Otmar Oduber mesun fuerte durante campaña. Mientrastanto sr. Croes, mescos cu sra. Evelyn Wever-Croes, a vocifera e prioridad di formacion di un gobierno pa Aruba. ReD tambe lo por tin un rol crucial den percura pa credibilidad den un posibel coalicion dunando prioridad na implementacion y cumplimento cu un nivel halto di transparencia den gobernacion, y por medio di eherce control for di Parlamento.
Lo mester trata di un mehoracion serio y drastico den transparencia gubernamental y no ‘transparencia conveniente’.”
Transparencia y mas reglanan di Good Governance tambe a resona for di partidonan RAIZ y UPP, cu no a logra asiento. Actualmente ta na esnan cu si a logra asiento pa asumi e responsabiliad pa trece mas credibilidad den gobernacion di nos pais. Esaki ta inclui AVP, e partido mas grandi y pronto kisas e unico partido den oposicion, cu lo tin e responsabilidad di eherce un oposicion serio, contribuyendo na e checks and balances necesario den nos democracia.
Expresionnan haci den e articulo aki no necesariamente ta refleha opinion di ArenaPoliti.co


text:
Kralendijk/Oranjestad- Javier Rodriguez, propietario di Optica Class Boneiru ta bai habri un optika na e isla di St. Eustatius. Despues di un perido inisial kaminda e ta presente na e isla, Rodriguez lo tei un biaha den kada dos siman na e isla pa konsulta.
Rodriguez tin años di eksperensia serka entre otro okulista De Palm i anterior okulista Ferwerda na Kòrsou, prome ku ela habri su optika na Boneiru 8 aña pasá.
Optica Class Sint Eustatius ta situá na Theodore A.M. Pandt Road #12 na Oranjestad (pegá ku aeropuerto). Provishonalmente e óptika ta habri mitar dia. Nan ta inisiá ku un kolekshon di 360 diferente montura. Ta ekspandé e kolekshon mensualmente segun konosementu di gusto spesífiko i deseo di e poblashon di Sint Eustatius.
Aktualmente residente di Statia tin ku biaha bai sea St. Maarten òf Saba, ora nan tin mester di un brel nobo. Un situashon ku sigur no ta kumbiní e residentenan, ku tabata keha hopi tokante falta di un óptika na St. Eustatius mes.


text:
Alfabet Latino
- E articulo aki ta uza ortografia di Papiamento. Lo aprecia si por mantene e articulo aki na estilo di Papiamento.
E alfabet latino ta un scritura alfabetico foi cual den curso di siglonan a surgi un cantidat di alfabet pa uzo den casi tur idioma occidental scirbi, principalmente na Norte y Sur America, kasi henter Europa, Afrika Subsahara y un cantidad di pais Asiatico na Australasia y Asia central. E scritura latino tin e cantidad di usuario mas grandi na mundo.
E scritura latino ta forma e base di e Alfabèt Fonétiko Internashonal (IPA), i e 26 letter mas comun ta e letternan di e "ISO basic Latin alphabet".


text:
Curaçao Clean Up – Djasabra 24 di Sèptèmber 2016
e “Clean Up”
Mas ku 145 mil persona ta biba riba nos isla. Kada un di nos ta produsí mas o menos 2 kilo na shushi pa dia. Na momentu ku bo ta kore rònt bo ta mira shushi kantu di kaya, na nos playanan i asta den laman. Komo yu di Kòrsou nos tur ta responsabel pa tene nos isla limpi. Ku e di kuater edishon aki di Curaçao Clean Up nos ke konsientisá i aktivá tur siudadano pa sali kas djasabra 24 di sèptèmber, 2016 i yuda limpia nos isla.
Curacao Clean Up 2014
Riesgu
Partisipashon den e “Curaçao Clean Up” ta bou di bo propio riesgu. E organisashon di Curaçao Clean Up no ta tuma ningun responsablidat pa daño of herida ku por resulta dor di partisipashon den e evento aki. E organisashon no ta responsabel tampoko pa ladronisia, perdida of daño na propiedat priva òf propiedat di otronan.


text:
TA HOPI URGENTE PA STABILISA E PRODUCCION Y DISTRIBUCION DI ELECTRICIDAD Camara di Comercio y Industria (KvK), como representante di e comunidad empresarial, ta lamenta cu un bes mas e sector comercial ta sufri un perdida di ingreso significante pa motibo di un blackout severo diasabra ultimo, cu a dura casi 12 ora.
Particularmente den e situacion actual, na unda nos economia ta uno hopi fragil y sensativo pa shock externo cu por stroba e recuperacion, ta sumamente importante pa haci esfuerso pa brinda nos empresarionan e oportunidad di haci negoshi.
Tin varios indicacion cu economia di Aruba gradualmente a continua su caminda di recuperacion despues di e pandemia di COVID-19. E confiansa di negoshinan a mehora, e perspectiva di e consumidonan ta menos pesimista, y tin un bon recuperacion di turismo.
Actualmente nos ta solamente 20% bou di e nivel di e cantidad di turistanan cu nos a ricibi den mesun luna, na aña 2019. Pero ta importante di realisa cu mayoria di negoshi no tin reserva mas pa absorba mas golpi y un blackout cu ta dura asina largo facilmente por causa comercio un perdida di ingreso di miyones di florin, mas ainda den un fin di siman cu un cantidad grandi di personanan local y turista a probecha pa sali y disfruta di nos isla.
Ta e responsabilidad di tanto Web como Elmar pa percura pa un bon suministro di electricidad riba nos isla. Por tin comprension pa fayonan tecnico, pero mester bin cu alternativanan pa evita blackouts total y aloca fondonan pa cubri perdida y dañonan sufri relaciona cu interupcion di coriente cu ta dura largo manera tabata e caso diasabra ultimo.
KvK ta pone enfasis riba e urgencia pa tuma e pasonan necesario pa protehe e continuidad di e proceso di genera y distribui electricidad. Expertonan di nos pais mester busca e mescla ideal di energia pa Aruba cu ta confiabel, accesibel y sostenibel.
Ta sumamente importante pa fortalece nos economia y pa por garantisa e stabilidad y siguridad economico y proteha e recuperacion di nos economia. KvK ta spera cu lo duna oido na su conseho y cu lo sigui tuma accion pa rebiba nos economia locual cu ta sumamente necesario.


text:
ORANJESTAD,Aruba
Pa dos aña largo, pueblo di Aruba a conoce un gobierno cu a traiciona e confiansa cu pueblo a dune, dor di hiba un maneho cu ta liña recta contra di tur e promesanan cu a wordo haci na pueblo.
Parlamentario pa fraccion di AVP, sr Michael Lampe ta mustra cu desde e prome dianan di gabinete Wever Croes, pueblo a cuminsa ripara cu e gobierno aki no ta bay cumpli cu tur e cosnan bunita cu a wordo priminti na pueblo.
Segun sr Lampe, tur decision cu a wordo tuma pa gobierno di Prome Minister Evelyn Wever Croes, tabata decisionnan cu no tabata na interes di pueblo pero si na interes di un grupito cerca di e mandatarionan di e actual gobierno.
“Na momento cu gabinete Wever Croes a sinta, por a scucha palabranan elocuente di Prome Minister y su Minister di Finansa, kendenan lo a atende cu e situacion financiero di gobierno, sin cu nan lo a tuma un solo medida contra di pueblo.
Apenas algun siman den gobernacion, pueblo a wordo informa cu gabinete Wever Croes lo ranca miyones for di su cartera implementando un aumento di BBO cu a tuma pueblo di sorpresa.
Dos di e actual Ministernan di gabinete Wever Croes, esta Minister Glenbert Croes y Minister Andin Bikker durante di campaña electoral a informa pueblo cu e ‘bestaanminimum’ no ta loke e mester ta y cu ningun cas di famia lo por biba riba loke tabata e salario minimo.
Awe e promesa di Glenbert Croes pa regla e salario minimo nunca a tuma luga y e ‘bestaansminimum’ real cu CBS a publica recientemente, ta mustra con serio e situacion a bira awor bou di e gobierno actual.
Minister Glenbert Croes y Minister Xiomara Ruiz Maduro a priminti pueblo cu lo importa gasolin mas barata pa alivia e presion cu tin riba pueblo y hasta a papia di un kabel submarino pa pueblo haya coriente mas barata for di Colombia.
E dianan aki prijs di gasolin a bolbe subi y hunto cu a implementacion di accijns di parti di Minister di Finansa for di dos aña pasa, e situacion a bira pio y e presion riba cartera di pueblo ta sigui.
Aruba tin un Prome Minister Evelyn Wever Croes kende a elogia su primo y colega Minister Glenbert cu el a logra un acuerdo pa reapertura di refineria di San Nicolas y a sigura pueblo cu nan tin solucion pa Aruba y San Nicolas bolbe haya su refineria.
Sinembargo apenas algun dia como Prome Minister y encarga cu e proyecto aki, Evelyn Wever Croes ta dirigi un carta pa oficina di abogado di su tata, pa busca tur forma pa mira con ta anula e contract cu CITGO y esaki a culmina den ultimo dianan di 2019, caminda Evelyn mes ta informa pueblo, cu CITGO tin cu bay for di Aruba.
Como miembro di oposicion Minister di Salubridad Dangui Oduber tabata grita corupcion cu e proyecto di hospital, a pidi pa investigacion y cu e maneho di gobierno e tempo ey tabata malo.
Dos aña den gobernacion Minister Oduber ta cumpliendo na realisa proyectonan cu gobierno di AVP a laga atras y te ainda no a logra di drecha e situacion di e proyecto di expansion di hospital y no a cumpli cu su promesa di drecha cuido medico pa interes di henter pueblo.
Gabinete Wever Croes y Minister Glenbert Croes a pone miyones un banda pa un plan social cu lo a drecha bida di tur esunnan den necesidad, lo a percura pa bin cu leynan pa proteha esunnan victima di abuso pero dos aña despues, ainda nada di e plan social aki.
Solamente e hecho cu gobierno di Reino hunto cu CFT a obliga gabinete Wever Croes pa elimina e fondo adicional aki, ya cu miyones di e fondo ya caba a bay pa paga salarionan di hendenan cerca di gobierno y ainda no tin mucho claridad riba kico gobierno kier haci.
Promesanan haci cu a wordo hinca den un baul di olvido pero pueblo awor ta soportando un maneho di austeridad nunca bisto anteriormente di gabinete Wever Croes,” Parlamentario Michael Lampe a declara.


text:
Bo sa di e ley di prohibicion di productonan dañino pa nos medio ambiente? Bo sa cu e ley aki ta prohibi plastic di un solo uzo? Lo ta bon pa un y tur busca pa haya sa mas di e ley aki cu ta reglamenta e prohibicion di importacion, compra di – of regala productonan di plastic di un solo uzo.
Pa e luna aki di juli 2021 mescos cu e otro añanan, Directie Natuur en Milieu (DNM) ta propone un reto pa loke ta trata consumo of compra di productonan di plastic. Riba e plataforma plasticfreejuly.org tin un challenge disponibel cu ta yuda guia con pa cambia e patronchi di consumo di plastic. Riba e website por haya conseho con pa haci esaki, con abo tambe por stop di uza plastic y pa cuanto tempo. Tambe tin un opcion unda bo por selecta e nivel cu bo ta considera bo mes y si kier hib’e un stap mas leu. Bo por scoge pa cuanto tempo bo ta desea di tuma e reto: un dia, un siman, full e luna di juli of desde awor en adelante. Comparti e link riba bo media social personal, asina otro tambe por haya sa di e reto cu abo a tuma. Aki ta sigui algun tip kico bo por considera pa cambia of stop di uza por ehempel: blaasnan uza pa decoracion of directamente uza den practica di pesca. Esakinan lamentablemente ta bay den lama, consecuentemente e turtuganan di lama y piscanan ta come. Esaki ta fatal p’e especie pero tambe ta drenta den nos ciclo di cuminda. Hende ta come pisca y e piscanan aki por contene microplasticonan. E investigacionnan na nivel mundial ya a prueba cu plastic a drenta nos cuminda. Conseho ta pa uza otro tipo di decoracion y practica piscamento na un manera sostenibel.
Boternan di plastic cu refresco, awa of juice. Despues cu ta bebe e contenido, e boter di plastic ta bay benta afor. Por haci uzo di boternan re-uzabel pa yena awa for di cranchi. Por kies di cumpra juicenan cu ta bini den empake di glas of carton.
Flornan di plastic uza pa decoracion of entiero. Por uza flor bibo of haci donacion na un fundacion. Confetti di plastic cu tambe ta uza pa decoracion ta prohibi, por uza di papel. Foam tambe ta plastic, por traha decoracion di tela.
Baki di plastic pa pone bolo, por cumpra di carton of uno re-uzabel.
Tapa bocanan cu ta single-use, esakinan ya a bira opcional, por uza uno re-uzabel tambe.
Productonan di uzo personal: maandverband, por kies pa uza un menstrual cup. Pampers, por uza di paña. Q-tips pa haci horea limpi tin cu stokje di palo. Skeiro di djente di plastic, por cumpra di palo. Elimina compra di floss sticks di plastic, uza na su luga blitnan pa feita desechabel. Tapaderanan di koffie, por nenga di tuma uno. Of uza bo mesun copi re-uzabel, hasta descuento bo por haya pa haci uzo di esun di bo mes. No tuma stirrers of straws di plastic, si tin di palo uza esey of trece uno re-uzabel. Awo bo sa cua otro producto di plastic bo por stop di uza.
E luna aki di juli ta dedica na conscientisacion di consumo di plastic. Asina bo ta bira mas consciente y por tuma accion berdadero. Pa keda motiva y cumpli cu e reto, bo por scoge pa ricibi emailnan cu ta motiva bo.
Tumando retonan manera esun aki di plasticfreejuly.org bo ta yuda baha e cantidad di polucion cu ta keda aumenta riba e sero di sushi na Parkietenbos of na Sero Teishi. DNM kier a yama danki na esnan cu ya caba a haci cambio den nan consumo y compra di producto di plastic y tambe na esnan cu ta bay join e challenge. E mensahe ta cu hunto nos por haci un diferencia y ta parti di e solucion pa loke ta trata polucion di plastic cu ta causa asina tanto daño na nos medio ambiente y naturalesa mundialmente.